Program: „*Programul Educație și Ocupare*“

Prioritate: 4. *Antreprenoriat și economie socială*

Obiectiv specific: ESO4.1. *Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)*

**Ghidul Solicitantului Condiții Specifice**

**Sprijin pentru înființarea de întreprinderi sociale în mediul urban**

Mai 2023

Cuprins

[***1.*** ***PREAMBUL, ABREVIERI ȘI GLOSAR*** 5](#_Toc134109583)

[*1.1.* *Preambul* 5](#_Toc134109584)

[*1.2.* *Abrevieri* 6](#_Toc134109585)

[*1.3.* *Glosar* 6](#_Toc134109586)

[***2.*** ***ELEMENTE DE CONTEXT*** 7](#_Toc134109587)

[*2.1.* *Informații generale Program, Obiectiv de politică, Prioritate, Obiectiv specific* 7](#_Toc134109588)

[*2.2.* *Context* 8](#_Toc134109592)

[2.3 *Reglementări europene și naționale, cadrul strategic, documente programatice aplicabile* 9](#_Toc134109593)

[***3.*** ***INFORMAȚII DESPRE APELUL DE PROIECTE*** 10](#_Toc134109594)

[*3.1.* *Perioada de consultare publică* 10](#_Toc134109595)

[*3.2.* *Perioada de depunere a proiectelor* 10](#_Toc134109596)

[*3.2.1.* *Data și ora începere depunere de proiecte* 10](#_Toc134109597)

[*3.2.2.* *Data și ora închiderii apelului de proiecte* 10](#_Toc134109602)

[*3.3.* *Modalitatea de depunere a proiectelor* 10](#_Toc134109603)

[*3.4.* *Bugetul alocat apelului de proiecte* 11](#_Toc134109604)

[***4.*** ***ASPECTE SPECIFICE APELULUI DE PROIECTE*** 11](#_Toc134109605)

[*4.1.* *Zona geografică vizată de proiect / Regiuni de dezvoltare* 11](#_Toc134109606)

[*4.2.* *Operațiune de importanță strategică* 12](#_Toc134109607)

[*4.3.* *Investiții teritoriale integrate* 12](#_Toc134109608)

[*4.4.* *Dezvoltare locală sub responsabilitatea comunității* 12](#_Toc134109609)

[*4.5.* *Indicatori* 12](#_Toc134109610)

[*4.5.1.* *Indicatori de realizare* 12](#_Toc134109611)

[*4.5.2.* *Indicatori de rezultat* 13](#_Toc134109620)

[*4.5.3.* *Indicatori suplimentari specifici Apelului de Proiecte* 13](#_Toc134109621)

[*4.6.* *Rezultatele așteptate* 13](#_Toc134109622)

[*4.7.* *Valoarea minimă și maximă eligibilă/nerambursabilă a unui proiect* 14](#_Toc134109623)

[4.8. *Cuantumul cofinanțării acordate* 14](#_Toc134109624)

[*4.9.* *Durata proiectului* 15](#_Toc134109625)

[*4.10.* *Grup țintă eligibil* 15](#_Toc134109626)

[*4.11.* *Reguli privind ajutorul de stat* 16](#_Toc134109627)

[*4.12.* *Reguli privind instrumentele financiare* 18](#_Toc134109628)

[*4.13.* *Reguli privind parteneriatul* 18](#_Toc134109629)

[*4.14.* *Teme orizontale* 19](#_Toc134109630)

[*4.15.* *Aspecte de mediu. Schimbări climatice* 20](#_Toc134109631)

[*4.16.* *Caracterul durabil al proiectului* 20](#_Toc134109632)

[*4.17.* *Teme secundare* 20](#_Toc134109633)

[*4.18.* *Informare și publicitate* 21](#_Toc134109634)

[***5.*** ***CONDIȚII DE ELIGIBILITATE*** 21](#_Toc134109635)

[*5.1.* *Eligibilitatea solicitanților și partenerilor* 21](#_Toc134109636)

[*5.1.1 Cerințe generale privind elibigilitatea solicitanților și partenerilor* 21](#_Toc134109637)

[*5.1.2* *Categorii de solicitanți eligibili* 21](#_Toc134109638)

[*5.1.3* *Categorii de parteneri eligibili* 22](#_Toc134109639)

[*5.2.* *Eligibilitatea activităților* 22](#_Toc134109646)

[*5.2.1.* *Cerințe generale privind elibigilitatea activităților* 22](#_Toc134109647)

[*5.2.2.* *Activități eligibile* 23](#_Toc134109648)

[*5.2.3* *Activități principale/obligatorii/auxiliare. Activitatea de bază* 31](#_Toc134109649)

[*5.2.4 Activități neeligibile* 31](#_Toc134109650)

[*5.3* *Eligibilitatea cheltuielilor* 32](#_Toc134109651)

[5.3.1 Baza legală pentru stabilirea eligibilității cheltuielilor 32](#_Toc134109652)

[*5.3.2* *Categorii de cheltuieli eligibile* 32](#_Toc134109661)

[*5.3.3* *Categorii de cheltuieli neeligibile* 38](#_Toc134109662)

[*5.3.4* *Plafoane de cheltuieli* 39](#_Toc134109663)

[*5.3.5* *Opțiuni de costuri simplificate. Costuri directe și costuri indirecte* 39](#_Toc134109664)

[5.3.6 *Opțiuni de costuri simplificate. Rate forfetare/costuri unitare/bareme de cost* 40](#_Toc134109665)

[***6.*** ***INDICATORI DE ETAPĂ*** 41](#_Toc134109666)

[***7.*** ***COMPLETAREA CERERILOR DE FINANȚARE*** 41](#_Toc134109667)

[7.1 *Completarea formularului cererii* 41](#_Toc134109668)

[7.1.1 *Limba utilizată în completarea cererii de finanțare* 41](#_Toc134109669)

[7.1.2 *Completarea și justificarea bugetului cererii de finanțare* 41](#_Toc134109670)

[7.*2 Anexe și documente obligatorii la depunerea cererii* 42](#_Toc134109671)

[7.3 *Anexele și documente obligatorii la momentul contractării* 43](#_Toc134109672)

[7.4 *Aspecte administrative privind depunerea cererii de finanțare* 44](#_Toc134109673)

[8. ***PROCESUL DE EVALUARE, SELECȚIE ȘI CONTRACTARE A PROIECTELOR*** 44](#_Toc134109674)

[8.1 *Principalele etape ale procesului de evaluare, selecție și contractare* 44](#_Toc134109675)

[8.2 *Conformitate administrativă – DECLARAȚIA UNICĂ* 45](#_Toc134109676)

[8.3 *Cerințe de eligibilitate* 45](#_Toc134109677)

[8.4 *Evaluarea tehnică și financiară. Criterii de evaluare tehnică și financiară* 45](#_Toc134109678)

[8.5 *Aplicarea pragului de calitate* 46](#_Toc134109679)

[8.6 *Aplicarea pragului de excelență* 46](#_Toc134109680)

[8.7 *Contestații* 46](#_Toc134109681)

[8.8 *Contractarea proiectelor* 47](#_Toc134109682)

[*8.8.1 Verificarea îndeplinirii* condițiilor de eligibilitate 47](#_Toc134109683)

[8.8.2 *Decizia de acordare a finanțării* 47](#_Toc134109684)

[8.8.3 *Stabilirea planului de monitorizare al proiectului (Indicatorii de etapă* ) 47](#_Toc134109685)

[8.8.4 *Semnarea contractului de finanțare* 47](#_Toc134109686)

[9. ***ASPECTE PRIVIND CONFLICTUL DE INTERESE*** 47](#_Toc134109687)

[10. ***ASPECTE PRIVIND PRELUCRAREA DATELOR CU CARACTER PERSONAL*** 49](#_Toc134109688)

[11. ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES*** 49](#_Toc134109689)

[*11.1 Mecanismul specific indicatorilor de etapă. Planul de monitorizare* 49](#_Toc134109690)

[12. ***ASPECTE PRIVIND MANAGEMENTUL FINANCIAR*** 49](#_Toc134109691)

[12.1 *Graficul cererilor de prefinanțare/plată/rambursare* 49](#_Toc134109692)

[13. ***MODIFICAREA GHIDULUI SOLICITANTULUI*** 49](#_Toc134109693)

[13.1 *Aspectele care pot face obiectul modificărilor prevederilor Ghidului Solicitantului* 49](#_Toc134109694)

[13.2 *Condiții privind aplicarea modificărilor pentru cererile de finanțare aflate în procesul de selecție (condiții tranzitorii)* 50](#_Toc134109695)

[14. ***ANEXE*** 50](#_Toc134109696)

# ***PREAMBUL, ABREVIERI ȘI GLOSAR***

## *Preambul*

Conceptul de economie socială este foarte larg, dar, de cele mai multe ori, se referă la toate tipurile de activități economice şi sociale care au loc în multe forme legale în cadrul sectorului privat şi al celui public.

Numită și „economie solidară” sau „al treilea sector”, economia socială s-a dezvoltat din necesitatea de a găsi soluții noi, inovatoare unor probleme sociale, economice sau de mediu ale comunităților și pentru satisfacerea nevoilor membrilor comunității care sunt ignorate sau insuficient acoperite de sectorul public sau privat.

Scopul principal al economiei sociale, în comparație cu scopul economiei de piață nu este obținerea de profit, ci constă în îmbunătățirea condițiilor de viață și oferirea de noi oportunități pentru persoanele dezavantajate sau făcând parte din categorii vulnerabile.

Oamenii din întreaga lume devin din ce în ce mai conștienți de nevoia de sustenabilitate în afaceri și de găsirea unor soluții etice pentru modul în care ne influențăm unii pe alții și mediul înconjurător. Antreprenoriatul social este o soluție care devine tot mai populară pe măsură ce mișcarea în direcția sustenabilității devine tot mai răspândită.

Inovarea socială are un efect de propagare: persoanele care beneficiază de pe urma activității celor care fac schimbarea vor fi într-o poziție mai bună pentru a aduce o contribuție valoroasă societății și pentru a-i afecta pozitiv și pe alții.

Antreprenoriatul social combină afacerile tradiționale cu impactul social. Aceste întreprinderi există pentru a "face bine" și pentru a obține rezultate măsurabile în acest sens. Antreprenoriatul social se bazează pe bunăstare în toate aspectele: de la operațiunile interne ale întreprinderii la impactul acesteia asupra tuturor părților interesate și la rezultatul final, care este un impact social pozitiv.

Scopul prezentului apel de proiecte vizează sporirea investițiilor în dezvoltarea antreprenoriatului social, în special în domenii cu valoare adăugată ridicată și are în vedere:

* dezvoltarea de scheme de sprijin și garanții pentru persoanele din mediul urban care doresc să devină antreprenori în domeniul economiei sociale;
* stimularea economiei sociale și antreprenoriatului social care să asigure locuri de muncă pentru persoane vulnerabile și nu numai.

Informații și reguli generale de eligibilitate aplicabile în mod obligatoriu solicitanților care doresc să obțină finanțare din FSE+ în cadrul tuturor apelurilor de proiecte lansate în cadrul priorităților 1 – 9 ale Programului Educație și Ocupare (PEO) 2021-2027, pot fi regăsite în Ghidul Solicitantului – Condiții Generale, disponibil la adresa:

https://mfe.gov.ro/peo-2021-2027-ghidul-solicitantului-conditii-generale/

Acest document cuprinde informații și reguli specifice aplicabile prezentului apel de proiecte finanțat prin Programul Educație și Ocupare 2021-2027.

În situația în care Ghidul Solicitantului - Condiții Specifice prevede condiții diferite față de Ghidul Solicitantului - Condiții Generale, prevederile din Ghidul Solicitantului – Condiții Specifice vor prevala.

## *Abrevieri*

|  |  |
| --- | --- |
| AM / AM PEO | Autoritatea de Management/Autoritatea de Management pentru Programul Educație și Ocupare (PEO) |
| P | Prioritate |
| CE | Comisia Europeană |
| BS | Buget de stat |
| FEDR | Fondul European de Dezvoltare Regională |
| FSE | Fondul Social European |
| FSE+ | Fondul Social European Plus |
| ITI | Investiții Teritoriale Integrate |
| MIPE | Ministerul Investițiilor și Proiectelor Europene |
| MMSS | Ministerul Muncii și Solidarității Sociale |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe și care acoperă întregul ciclu de viață al unui proiect finanțat.  Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/ documente și confirmarea primirii acestora. |
| OI | Organism Intermediar |
| OS | Obiectiv Specific |
| P | Prioritate |
| PEO | Programul Educație și Ocupare |

## *Glosar*

|  |  |
| --- | --- |
| Apel de proiecte | Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului |
| Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+ |
| Dată lansare apel de proiecte | Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către Autoritatea de Management/Organismul Intermediar, după caz |
| Întreprindere socială | Orice persoană juridică de drept privat care desfășoară activități în domeniul economiei sociale, care deține un atestat de întreprindere socială și respectă principiile prevăzute la art. 4 din Legea nr. 219 din 23 iulie 2015 privind economia socială. |

# ***ELEMENTE DE CONTEXT***

## *Informații generale Program, Obiectiv de politică, Prioritate, Obiectiv specific*

Programul Educație și Ocupare 2021-2027, cu o alocare totală de 4,34 miliarde de euro, va asigura intervenții ce vor viza îmbunătățirea pieței muncii: modernizarea instituțiilor, valorificarea potențialului tinerilor și creșterea accesului pe piața muncii, **antreprenoria**t **și economie socială**, creșterea accesului la educație prin îmbunătățirea participării la învățământul antepreșcolar și preșcolar, prevenirea părăsirii timpurii a școlii, creșterea accesului/participării grupurilor dezavantajate la educație și formare profesională, învățământul profesional și tehnic, învățare pe tot parcursul vieții, dar și prin îmbunătățirea calității serviciilor educaționale, adaptarea la piața muncii și noi tehnologii.

Prioritatea 4 Antreprenoriat și economie socială prin prisma Obiectivului specific: ESO4.1 urmărește îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+).

Comisia Europeană definește întreprinderile sociale ca o parte integrantă a economiei sociale: „O întreprindere socială este un actor al economiei sociale, al cărui principal obiectiv este cel de a avea o incidență socială mai curând decât cel de a genera profit pentru proprietarii sau partenerii săi.

Economia socială reprezintă un pilon important în contextul necesității de reducere a disparităților sociale dintre și în cadrul statelor membre și a regiunilor acestora. Fondul Social European sprijină activ instituția întreprinderilor sociale ca o sursă de locuri de muncă, în special pentru grupurile de oameni care au dificultăți în obținerea unui loc de muncă: tineri șomeri pe termen lung, persoane cu handicap, persoane din comunitățile rurale. Per total, statele membre au alocat peste 1 miliard de Euro pentru acest sector în perioada 2014-2020 și mai multe state membre utilizează FSE pentru a stimula piața de investiții sociale.

Scopul măsurilor sprijinite prin PEO este de a certifica faptul ca economia socială este un model de reziliență ce continuă să se dezvolte, în timp ce alte sectoare economice se confruntă cu probleme, întreprinderile de economie socială reflectând necesitatea unei economii care reconciliază dimensiunea socială, cea economică și cea financiară, care poate crea bunăstare și care nu este măsurată numai din punctul de vedere al capitalului său financiar, ci și, mai ales, din punctul de vedere al capitalului său social.

Antreprenoriatul este un proces, ce conține o serie de activități ce implică abilități și competențe care pot fi învățate și pot fi aplicate oricăror contexte organizaționale vizând integrarea vocațională în întreprinderile sociale și economia socială, în scopul facilitării accesului la ocuparea forței de muncă.

De asemenea, obiectivul specific al PEO, urmărește ca, odată create, întreprinderile să furnizeze pe piață, bunuri și servicii în varianta antreprenorială inovatoare, utilizându-se cu predilecție excedentele în scopuri sociale și pentru autosusținere conducând la o gestionare responsabilă și transparentă, ducând până la asocieri între angajați, clienți sau a altor părți interesate.



## *Context*

Cadrul legal național a fost instituit prin Legea nr. 219/2015 privind economia socială. Acest act normativ definește economia socială ca ansamblul activităților organizate independent de sectorul public, al căror scop este să servească interesul general, interesele unei colectivități și/sau interesele personale nepatrimoniale, prin creșterea gradului de ocupare a persoanelor aparținând grupului vulnerabil și/sau producerea și furnizarea de bunuri, prestarea de servicii și/sau execuția de lucrări. Economia socială are la bază inițiativa privată, voluntară și solidară, cu un grad ridicat de autonomie și responsabilitate, precum și distribuirea limitată a profitului către asociați. Legea menționată mai sus constituie cadrul pentru definirea unor concepte importante pentru acest domeniu, cele mai relevante fiind: întreprinderile sociale de inserție, marca socială (concept ce include și certificatul cu privire la statutul întreprinderii), mecanismele de finanțare ale întreprinderilor sociale.

Economia socială acordă prioritate unui model de întreprindere (întreprinderea de economie socială) care nu se poate caracteriza prin dimensiuni sau prin sectoarele în care își desfășoară activitatea, ci prin respectarea unor valori comune printre care se numără: supremația participării actorilor sociali, a persoanei și a obiectivelor sociale asupra capitalului; apărarea și aplicarea principiului solidarității și al responsabilității; comuniunea între interesele membrilor utilizatori și interesul general; controlul democratic exercitat de membri organizației/întreprinderii; autonomia de gestiune și independența față de autoritățile publice; alocarea celei mai mari părți a excedentului pentru atingerea obiectivelor de dezvoltare durabilă și de furnizare de servicii membrilor în conformitate cu interesul general.

În prezent o mare parte a populației din regiunile de dezvoltare ale României nu are informații legate de acordarea acestor finanțări, sau dacă au informații, în cele mai multe cazuri acestea sunt deformate. Pe termen lung se dorește ca, în urma implementării proiectelor ce vor fi depuse în cadrul acestui apel, persoanele informate să fie interesate să acumuleze noi informații, să aprofundeze tematica economiei sociale și să ia în considerare posibilitatea dezvoltării unei afaceri proprii.

De asemenea, calificările dobândite în domeniul antreprenoriatului în economia socială, vor oferi beneficiarilor șansa de a demara o afacere pe cont propriu sau de a se angaja într-o structură de economie socială.

Înființarea de structuri de economie socială va asigura stabilitate financiară pentru persoanele încadrate în aceste structuri și va crea premisele pentru angajarea altor persoane, în final scopul principal nefiind de natură economică, ci de obținere a unui profit social cât mai mare.

Impactul estimat adus de acțiunile incluse în prezentul apel se reflectă prin schimbările aduse față de situația deja existentă: expertiza relevantă în dezvoltarea antreprenorială și în economia socială și expertiza în identificare, monitorizare și gestionare care va contribui, prin măsuri aplicate, la atragerea a cât mai multor persoane în oportunitatea de a deveni antreprenor de structuri de economie socială, stimularea și diversificarea mediului socio-economic multi-regional, implicarea multidisciplinară a potențialului grup țintă, ajutând persoanele vulnerabile să depășească să depășească situația de vulnerabilitate, profesional și social.

Intervențiile vor viza o arie economico-socială importantă, contribuind direct la îmbunătățirea calității vieții persoanelor din grupului țintă și a membrilor comunităților unde vor activa întreprinderile sociale; piața muncii locală și regională va beneficia de o dinamica și un impuls antreprenorial, prin prisma noilor locuri de muncă create și prin sprijinul financiar acordat (pentru înființare SES); educarea populației în ceea ce privește gândirea și redactarea unui plan de afaceri vor reprezenta elemente cheie în reîntinerirea și reîmprospătarea comunităților urbane.

## 2.3 *Reglementări europene și naționale, cadrul strategic, documente programatice aplicabile*

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Legea nr. 219 din 23 iulie 2015 privind economia socială
* ORDONANŢA DE URGENŢĂ nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HOTĂRÂREA GUVERNULUI nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificările și completările ulterioare;
* HOTĂRÂREA GUVERNULUI nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* ORDONANŢA DE URGENŢĂ nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Strategia națională privind incluziunea socială și reducerea sărăciei pentru perioada 2022-2027;
* Strategia națională privind drepturile persoanelor cu dizabilități - O Românie echitabilă 2022-2027;
* Strategia națională pentru egalitatea de gen 2021-2027;
* Strategia Națională pentru Ocuparea Forței de Muncă 2021-2027
* Programul Educație și Ocupare;
* Legea nr. 219/2015 privind economia socială.

# ***INFORMAȚII DESPRE APELUL DE PROIECTE***

## *Perioada de consultare publică*

Prezentul Ghid al Solicitantului Condiții Specifice se publică în consultare pe pagina de internet a MIPE în data de 04.05.2023. Propunerile de îmbunătățire pot fi transmise pe adresa de email: [consultare.peo@mfe.gov.ro](mailto:consultare.peo@mfe.gov.ro) până la data de 25.05.2023.

## *Perioada de depunere a proiectelor*

### *Data și ora începere depunere de proiecte*

Sistemul informatic MySMIS2021/SMIS2021 va fi deschis în data de 10.06.2023, ora 16.00.

Data deschiderii sistemului informatic este orientativă, fiind condiționată de aprobarea costului unitar pentru cursurile de formarea profesională de inițiere, perfecționare sau specializare.



### *Data și ora închiderii apelului de proiecte*

Sistemul informatic MySMIS2021/SMIS2021 se va închide în data de 10.08.2023, ora 16.00.

Data închiderii sistemului informatic este orientativă, fiind condiționată de stabilirea datei finale de deschidere a sistemului informatic.

## *Modalitatea de depunere a proiectelor*

Cererile de finanțare se depun exclusiv prin intermediul aplicației MySMIS2021 / SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

Apelul de proiecte este de tip competitiv, cu depunere continuă a cererilor de finanțare și cu termen de închidere a apelului.

## *Bugetul alocat apelului de proiecte*

Alocarea financiară a prezentului apel este de 104.917.647,00 euro (contribuția UE + contribuția națională), fiind dedicat exclusiv regiunilor mai puțin dezvoltate (Sud-Vest Oltenia, Sud-Est, Sud-Muntenia, Nord-Est, Nord-Vest, Vest și Centru).

Din această sumă, finanțarea FSE+ este de 89.180.000,00 euro, corespunzând unei contribuții UE de 85%, iar contribuția națională este de 15.737.647,00 euro, corespunzând unei contribuții naționale de 15%.

Din alocarea totală pentru acest apel, o alocare de 12.857.220,00 euro este dedicată teritoriilor ITI, după cum urmează:

*Alocare financiară ITI (EURO)*

|  |  |
| --- | --- |
| 02. ITI Valea Jiului – Municipii, orașe și suburbii | 2.857.160,00 |
| 04. ITI Țara Făgărașului - Zone rurale | 1.428.580,00 |
| 05. ITI Moții, Țara de Piatră – Zone de munte | 2.857.160,00 |
| 08. ITI Delta Dunării – Alte tipuri de teritorii vizate | 5.714.320,00 |

Pentru a putea fi depuse, proiectele care vizează o zonă ITI trebuie să fie însoțite de un Aviz de conformitate (condiție de eligibilitate) emis de Asociația de Dezvoltare Intercomunitară ITI, care evaluează proiectele în prealabil din punctul de vedere al relevanței acestuia pentru obiectivele Strategiei de dezvoltare teritorială.

# ***ASPECTE SPECIFICE APELULUI DE PROIECTE***

*Acțiuni sprijinite în cadrul apelului*

Având în vedere faptul că economia socială este un instrument util în combaterea sărăciei și reducerea inechităților sociale, în cadrul Priorității 4 se va acorda finanțare FSE+ pentru intreprinderile sociale înființate în mediul urban. Persoanele din grupul țintă, pot avea oportunități pentru o calitate diferită a vieții și un drept real la demnitate socială. Obiectivul acestei acțiuni este înființarea de structuri sustenabile de economie socială în mediul urban, pentru a asigura integrarea pe piața muncii a persoanelor din grupurile vulnerabile.

## *Zona geografică vizată de proiect / Regiuni de dezvoltare*

Prezentul apel este dedicat exclusiv regiunilor mai puțin dezvoltate: Sud-Vest Oltenia, Sud-Est, Sud-Muntenia, Nord-Est, Nord-Vest, Vest și Centru.

Un proiect depus în cadrul acestui apel poate fi implementat într-una sau mai multe din regiunile de implementare menționate mai sus.

Prezentul apel prevede alocări dedicate zonelor ITI. Un proiect depus în cadrul acestui apel, în cadrul unei Strategii ITI, poate viza doar zona respectivei strategii ITI, nefiind posibil ca proiectul să vizeze altă zonă acoperită de una sau mai multe Strategii ITI sau să se extindă la restul regiunii de dezvoltare sau la una sau mai multe regiuni de dezvoltare.

Regiunea București-Ilfov este exceptată de la finanțare în cadrul prezentului apel de proiecte.

## *Operațiune de importanță strategică*

Nu este cazul.

## *Investiții teritoriale integrate*

În cadrul acestui apel de proiecte strategiile ITI sunt sprijinite prin alocări dedicate pentru locuințe sociale individuale pentru persoane vârstnice în risc de excluziune locativă și pentru mici reparații ale locuințelor persoane vârstnice în risc de excluziune locativă.

Indicatori specifici teritoriilor ITI

Acești indicatori sunt specifici strategiilor de dezvoltare teritorială și sunt utilizați de către ADI ITI pentru monitorizarea implementării acestor strategii și a mecanismului ITI, urmare a implementării proiectului ITI finanțat în cadrul prezentului apel de proiecte.

Acești indicatori fac parte din documentația întocmită de către solicitant în momentul solicitării avizului de conformitate cu strategia de dezvoltare teritorială ITI și nu sunt prevăzuți în Cererea de finanțare.

Raportarea privind îndeplinirea indicatorilor specifici strategiei de dezvoltare teritorială revine beneficiarului finanțării nerambursabile, în relația acestuia cu ADI ITI, conform procedurilor proprii de raportare a indicatorilor și de monitorizare a implementării proiectului, gestionate de către ADI ITI.

## *Dezvoltare locală sub responsabilitatea comunității*

Nu este cazul.

## *Indicatori*

### *Indicatori de realizare*

Fiecare cerere de finanțare care vizează regiunile mai puțin dezvoltate (Sud-Vest Oltenia, Sud-Est, Sud-Muntenia, Nord-Est, Nord-Vest, Vest şi Centru) va include obligatoriu indicatori de realizare, cu următoarele ținte minime obligatorii:

|  |  |  |  |
| --- | --- | --- | --- |
| *Indicatori de realizare* | | | |
| Tip regiune | Cod indicator | Denumire indicator | Țintă minimă pe proiect |
| Regiuni mai puțin dezvoltate | EECO01 | Număr total de participanți | 100 |
| 5SO06 | Locuri de muncă nou create | 84 |

Fiecare cerere de finanțare care vizează unul din teritoriile ITI va include obligatoriu indicatori de realizare, cu următoarele ținte minime obligatorii:

|  |  |  |  |
| --- | --- | --- | --- |
| *Indicatori de realizare* | | | |
| Tip regiune | Cod indicator | Denumire indicator | Țintă minimă pe proiect |
| Zonele ITI | EECO01 | Număr total de participanți | 50 |
| 5SO06 | Locuri de muncă nou create | 40 |



### *Indicatori de rezultat*

Fiecare cerere de finanțare va include obligatoriu indicatori de rezultat, cu următoarele ținte minime obligatorii:

|  |  |  |  |
| --- | --- | --- | --- |
| ***Indicatori de rezultat*** | | | |
| Tip regiune | Cod indicator | Denumire indicator | Țintă minimă pe proiect |
| Regiuni mai puțin dezvoltate | 5SR01 | Participanți care au finalizat formarea cu certificat/care au participat la schimb de bune practici/instruiri | Minim 80% din valoarea asumată a indicatorului de realizare EECO01 |
| 5SR05 | Locuri de muncă nou create, ocupate la 6 luni de la finalizarea intervenției | Minim 95% din valoarea indicatorului de realizare 5SO06 Locuri de muncă nou create. |

Beneficiarii de ajutor de minimis au obligația de a asigura, ulterior finalizării perioadei de implementare a proiectului, sustenabilitatea structurilor de economie socială create, atât din punctul de vedere al funcționării acestora, cât și din punctul de vedere al menținerii locurilor de muncă asumate în cadrul acestor structuri.

Pot exista situații, neprevăzute, în care un loc de muncă se eliberează, dar angajatorul are la dispoziție o perioadă limitată de timp pentru a-l ocupa cu persoane aparținând aceleiași categorii de persoane, situații reglementate în Contractul de subvenție.

În cadrul cererilor de finanțare, țintele aferente indicatorilor de rezultat vor avea valori numerice și se vor stabili în funcție de țintele asumate pentru indicatorii de realizare.

### *Indicatori suplimentari specifici Apelului de Proiecte*

Nu e cazul

## *Rezultatele așteptate*

Rezultatele așteptate urmare a acordării sprijinului financiar în cadrul prezentului apel de proiecte sunt următoarele:

* Număr de programe de formare derulate în domeniul antreprenoriatului social;
* Număr de participanți care au finalizat formarea cu certificat/care au participat la schimb de bune practici/instruiri;
* Asigurarea înființării și demarării funcționării întreprinderilor ce vor implementa planurile de afaceri cu ajutor de minimis;
* Număr de locuri de muncă nou create, ocupate la 6 luni de la finalizarea intervenției.

## *Valoarea minimă și maximă eligibilă/nerambursabilă a unui proiect*

În cadrul prezentului apel de proiecte, valoarea totală maximă eligibilă a unui proiect este de 3.000.000,00 euro.

Prin excepție, în cazul proiectelor care vizează o strategie ITI, valoarea totală maximă eligibilă a unui proiect este de 1.428.580,00 euro.

Minim 70% din bugetul proiectului va fi alocat subvențiilor pentru înființarea întreprinderilor sociale (cheltuieli care intră sub incidența ajutorului de minimis).

Maxim 30% din bugetul proiectului va fi alocat cheltuielilor nesubsumate schemei de ajutor de minimis.

Valoarea ajutorului de minimis acordat per întreprindere socială nou creată este de maxim 100.000,00 euro/întreprindere, pentru minim 4 locuri de muncă nou create.

Indiferent de valoarea ajutorului de minimis solicitată pentru o întreprindere socială nou creată, este obligatoriu ca, în cadrul fiecărei întreprinderi sociale să se înființeze minim 4 locuri de muncă.

În cadrul prezentului apel de proiecte nu vor fi finanțate proiecte a căror valoare a asistenței financiare nerambursabile (contribuția UE + contribuția națională) este mai mică sau egală cu 201.000,00 euro.

Bugetul proiectului va fi exprimat DOAR în lei.

Cursul de schimb care va fi utilizat de beneficiar pentru întocmirea bugetului proiectului precum și pentru verificarea încadrării bugetului proiectului în valoarea maximă eligibilă admisibilă, este cursul InfoEuro aferent lunii iunie 2023, respectiv 1 EURO = ... RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>

## *Cuantumul cofinanțării acordate*

Contribuția proprie minimă a solicitantului

A. Contribuția solicitantului/partenerilor pentru cheltuielile care nu fac obiectul schemei de ajutor de minimis.

În cadrul prezentului apel, procentul minim de cofinanțare proprie obligatoriu pentru solicitant și parteneri, după caz, este prezentat în secțiunea 2. Condiții generale de eligibilitate a solicitanților - 2.2. Cofinanțarea proprie minimă a beneficiarului, din Ghidul Solicitantului – Condiții Generale PEO.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

Atât solicitantul cât și fiecare partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în bugetul proiectului, nefiind posibil ca un partener sau/și solicitantul să asigure partea de buget (asistența financiară nerambursabilă sau/și contribuție proprie) prevăzută pentru un alt partener.

B. Contribuția solicitantului/partenerilor pentru cheltuielile care fac obiectul schemei de ajutor de minimis

În cadrul prezentului apel de proiecte, pentru cheltuielile care fac obiectul schemei de ajutor de minimis, contribuția eligibilă minimă a solicitantului și partenerilor, după caz, din totalul costurilor eligibile este 0 (zero).

## *Durata proiectului*

Durata de implementare a proiectului este de maxim 30 de luni.

Proiectele care vor prevedea o perioadă de implementare mai mare de 30 de luni vor fi respinse.

La completarea cererii de finanțare va trebui evidențiată în sistemul electronic durata fiecărei activități și sub-activități incluse în proiect.

## *Grup țintă eligibil*

În cadrul prezentului apel de proiecte, grupul țintă al proiectului va fi format din:

* Persoane care doresc să înființeze întreprinderi sociale în mediul urban (tineri cu vârsta de peste 30 ani)
* Persoane care vor fi angajate în întreprinderile sociale în mediul urban înființate în cadrul acestui apel (persoane aflate în căutarea unui loc de muncă, șomeri de lungă durată, persoane din grupuri dezavantajate pe piața muncii, persoane inactive)

Apartenența la grupul țintă se va realiza la intrarea în proiect (data la care persoana va beneficia pentru prima dată de sprijinul oferit prin proiect), prin declarație pe propria răspundere a persoanei din grupul țintă sau a persoanelor/instituțiilor abilitate și/sau prin atașarea de documente doveditoare.

Valorile minime acceptate ale participanților pe categorii de grupuri țintă eligibil sunt prezentate mai jos:

|  |  |  |
| --- | --- | --- |
| ***Obiectiv specific*** | ***Categorie grup țintă*** | ***Valoarea minimă obligatorie per proiect – Regiune mai puțin dezvoltată*** |
| *O.S. 4.1* | Persoane care doresc să înființeze întreprinderi sociale în mediul urban (tineri cu vârsta de peste 30 ani) | 100 |
| Persoane care vor fi angajate în întreprinderile sociale în mediul urban înființate în cadrul acestui apel (persoane aflate în căutarea unui loc de muncă, șomeri de lungă durată, persoane din grupuri dezavantajate pe piața muncii, persoane inactive) | 84 |
| ***Obiectiv specific*** | ***Categorie grup țintă*** | ***Valoarea minimă obligatorie per proiect – Teritoriu ITI*** |
| *O.S. 4.1* | Persoane care doresc să înființeze întreprinderi sociale în mediul urban (tineri cu vârsta de peste 30 ani) | *50* |
|  | Persoane care vor fi angajate în întreprinderile sociale în mediul urban înființate în cadrul acestui apel (persoane aflate în căutarea unui loc de muncă, șomeri de lungă durată, persoane din grupuri dezavantajate pe piața muncii, persoane inactive) | *40* |

Pentru a fi eligibile, persoanele din grupul țintă, la data intrării în operațiunile FSE+, îndeplinesc cumulativ următoarele criterii:

* În cazul unui proiect care nu vizează teritorii ITI: persoanele din grupul țintă trebuie să aibă domiciliul/reședința în una din regiunile mai puțin dezvoltate;
* În cazul unui proiect care vizează un teritoriu ITI: persoanele din grupul țintă trebuie să aibă domiciliul/reședința în teritoriul ITI vizat de proiect.

Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/contractare/implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## *Reguli privind ajutorul de stat*

Pentru înființarea de întreprinderi sociale valoarea sprijinului financiar acordat în cadrul acestei scheme va fi de maximum 100.000,00 Euro/întreprindere. Pentru fiecare întreprinderi socială înființată în cadrul proiectului, persoana din grupul țintă care înființează întreprinderea socială trebuie să asigure o cofinanțare proprie de minimum 10% din valoarea sprijinului financiar primit. Valoarea cofinanțărilor proprii asigurate de persoanele din grupul țintă care înființează întreprinderi sociale nu se cuprinde în bugetul proiectului. Cofinanțarea proprie de minimum 10% din valoarea sprijinului financiar acordat pentru o întreprindere socială înființată poate fi asigurată în bani sau în natură.

Administratorul de schemă de antreprenoriat social va acorda punctaj suplimentar planurilor de afaceri care prevăd o cofinanțare proprie mai mare de 10% din valoarea sprijinului financiar primit.

Valoarea totală a ajutoarelor de minimis acordate va reprezenta minim 70% din valoarea totală eligibilă a proiectului.

Valoarea maximă totală a ajutoarelor de minimis de care poate beneficia întreprinderea pe o perioadă de 3 ani consecutivi, cumulată cu valoarea alocării financiare acordate în conformitate cu prevederile prezentei scheme, nu va depăşi echivalentul în lei a 200.000 euro (100.000 Euro în cazul întreprinderilor unice care efectuează transport de mărfuri în contul terților sau contra cost). Aceste plafoane se aplică indiferent de forma ajutorului de minimis sau de obiectivul urmărit și indiferent dacă ajutorul este finanțat din surse naționale sau comunitare. Atunci când o întreprindere care efectuează transport rutier de mărfuri în numele unor terți sau contra cost desfășoară și alte activități pentru care se aplică plafonul de 200.000 euro, în cazul întreprinderii respective se aplică plafonul de 200.000 euro, echivalent în lei, cu condiția prezentării documentelor contabile care atestă separarea evidenței acestor activități sau distincția între costuri, pentru a dovedi că suma de care beneficiază activitatea de transport rutier de mărfuri nu depășește echivalentul în lei a 100.000 euro și că ajutoarele de minimis nu se folosesc pentru achiziționarea de vehicule pentru transportul rutier de mărfuri.

În scopul determinării pragului de 200.000 euro sau 100.000 Euro, după caz, echivalentul în lei se calculează la cursul de schimb stabilit prin InforEuro, valabil la data acordării ajutorului de stat.

Data acordării ajutorului de minimis este data la care dreptul legal de a primi ajutorul este conferit beneficiarului de ajutor de minimis, respectiv data semnării Contractului de subvenție, indiferent de data la care ajutorul se plătește întreprinderii respective.

Data plății ajutorului de minimis este data la care beneficiarul intră efectiv în posesia ajutorului.

Activitățile eligibile prevăzute în prezentul ghid fac obiectul unei scheme de ajutor de minimis.

Cheltuielile aferente activităților derulate în etapa I, precum și cele aferente activităților dedicate persoanelor fizice în etapa a II-a, nu vor intra sub incidența ajutorului de minimis.

Schema de ajutor de minimis nu se aplică și nu se acordă:

a) ajutoarelor acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (CE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului;

b) întreprinderilor care își desfășoară activitatea în domeniul producției primare de produse agricole, astfel cum sunt enumerate în Anexa 1 a Tratatului CE;

c) întreprinderilor care-și desfășoară activitatea în sectorul transformării și comercializării produselor agricole, prevăzute în Anexa nr. 1 a Tratatului CE, în următoarele cazuri:

- atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piaţă de întreprinderile în cauză;

- atunci când ajutorul este condiţionat de transferarea lui parţială sau integral către producători primari.

d) pentru activităţile legate de export către ţări terţe sau către state membre, respectiv ajutoarele legate direct de cantităţile exportate, ajutoarele destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;

e) pentru activitățile condiționate de utilizarea preferențială a produselor naţionale față de cele importate;

f) pentru activitățile pentru achiziţia de vehicule de transport rutier de mărfuri.

Prin urmare, domeniile de activitate ale întreprinderilor sociale nou înfiintate, nu vor viza domeniile exceptate de la schema de ajutor de minimis evidențiate mai sus.

Acordarea ajutorului de minimis pentru întreprinderile sociale nou înfiintate se va face în baza Contractului de subvenție, Anexa 3 la prezentul ghid.

**În scopul verificării încadrării ajutorului de minimis în pragul de maxim 100.000,00 Euro/ întreprindere, precum și pentru stabilirea valorii în lei a ajutorului de minimis primit de fiecare întreprindere socială înființată, echivalentul în lei se calculează la cursul de schimb stabilit prin InforEuro, valabil la data semnării Contractului de subvenție.**

## *Reguli privind instrumentele financiare*

Nu este cazul.

## *Reguli privind parteneriatul*

În cadrul acestui apel, proiectele se pot implementa cu solicitant unic sau în parteneriat cu unul sau mai mulți parteneri.

În cazul proiectelor implementate în parteneriat, se va desemna obligatoriu ca lider al parteneriatului o entitate înregistrată fiscal în România.

Alegerea partenerilor este în exclusivitate de competenţa Solicitantului, în calitate de lider al parteneriatului. Partenerii vor fi selectați astfel încât să desfășoare activități relevante pentru domeniul proiectului, în funcţie de obiectivele specifice fiecărui apel de proiecte.

Pot fi selectați doar parteneri individuali, nu consorții, asociații de parteneri, grupuri de societăți.

În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării, în cadrul proiectului, a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente etc.

Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate în parteneriat, activităţile de subcontractare se realizează numai de către solicitantul de finanţare/liderul de parteneriat, nu şi de către partenerul/ partenerii acestuia. Prin excepție, partenerii pot subcontracta activități/subactivități suport (de ex. organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri, în baza expertizei în domeniu.

În distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul că, în mod obligatoriu, bugetul gestionat de liderul de parteneriat (total cheltuieli eligibile asumate de liderul de parteneriat) trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu excepția parteneriatelor între instituțiile publice.

Indiferent de numărul partenerilor implicaţi în implementarea unui proiect, va fi semnat un singur Acord de parteneriat între toţi partenerii (Anexa 1 Acord de parteneriat la Ghidul Solicitantului – Condiții Generale PEO 2021-2027). Proiectelor implementate în parteneriat li se aplică dispozițiile Ordonanței de Urgență a Guvernului nr. 133/2021.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o Notă justificativă care va conține o analiză a valoriiadăugate a parteneriatului în ceea ce privește utilizarea eficientă a fondurilor și în care vor fi precizate, pentru fiecare partener în parte, rolul și responsabilitățile, contribuția și expertiza/ experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cât și fiecare Partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/si contribuție proprie) prevăzută pentru alt partener /care trebuie asigurată de alt partener.

**Selecția partenerilor în cazul solicitanților entități finanțate din fonduri publice**

Solicitanții entități finanțate din fonduri publice care intenționează să selecteze parteneri din sectorul privat pentru implementarea proiectelor au obligația de a respecta (condiție de eligibilitate) prevederile relevante din Ordonanța de Urgență a Guvernului nr. 133/2021.

În procesul de selecție a partenerilor privați, solicitanții entități finanțate din fonduri publice au obligația de a îndeplini procedura prevăzută în Anexa 2 Procedura de selecție a partenerilor entități private la Ghidul Solicitantului – Condiții Generale PEO 2021-2027.

Pe lângă prevederile privind eligibilitatea și selecția partenerilor, capacitatea financiară a parteneriatului și alte prevederi incidente prevăzute în Ghidul Solicitantului – Condiții Generale, având în vedere ca activitățile eligibile prevăzute în prezentul ghid fac obiectul unei scheme de ajutor de minimis, partenerii pot avea calitatea de administratori ai schemei de minimis, iar parteneriatul pe ansamblu are calitatea de administrator al schemei pentru entități ale economiei sociale.

## *Teme orizontale*

Acțiunile prevăzute în cadrul acestui obiectiv specific vor avea în atenție respectarea Cartei drepturilor fundamentale a Uniunii Europene, de care se leagă și principiile orizontale referitoare la egalitatea de șanse, nediscriminare și accesibilitate.

În perioada 2021-2027, respectarea principiilor orizontale este sprijinită prin formularea unor condiții favorizante orizontale referitoare la aplicarea și implementarea eficace a Cartei drepturilor fundamentale a Uniunii Europene și a Convenției Organizației Națiunilor Unite privind drepturile persoanelor cu handicap.

La nivelul Ministerului Investițiilor și Proiectelor Europene au fost elaborate două Ghiduri, unul pentru aplicarea Cartei drepturilor fundamentale a Uniunii Europene și unul pentru reflectarea Convenției Organizației Națiunilor Unite privind drepturilor persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027.

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor, beneficiarul trebuie să asigure respectarea principiilor și temelor orizontale:

• Egalitatea de șanse și de tratament între femei și bărbați și integrarea perspectivei de gen. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

• Nediscriminarea și prevenirea oricărei forme de discriminare pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

• Accesibilitatea pentru persoanele cu dizabilități. Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

* Dezvoltarea durabilă. Se vor prezenta în Cererea de finanțare măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului*.*

În cadrul Cererii de finanțare se va evidenția, în secțiunea relevantă din cadrul aplicației electronice, contribuția proiectului la temele orizontale stabilite prin PEO 2021-2027.

## *Aspecte de mediu. Schimbări climatice*

Tipurile de acțiuni prevăzute în cadrul prezentului apel de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

## *Caracterul durabil al proiectului*

După finalizarea perioadei de implementare, se menține obligația Beneficiarului și a membrilor Parteneriatului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractul de finanțare și se menține obligația de a pune la dispoziția AM PEO/OI PEO delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

## *Teme secundare*

În cadrul Priorității 4, Obiectiv specific: ESO4.1 sunt vizate temele secundare prezentate în tabelul de mai jos.

În cererea de finanțare aplicantul va trebui să evidențieze, tema/temele secundară/secundare vizată/vizate, descrierea modului în care proiectul contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.

Alocările din tabelul de mai jos reprezintă alocări indicative la nivelul AP 4/ OS ESO4.1. prin urmare, în cadrul proiectului vor trebui evidențiate sumele calculate pentru măsurile care vizează teme secundare relevante pentru proiect.

|  |  |
| --- | --- |
| **Tema secundară** | **Pondere**  **minimă pe**  **proiect %** |
| 01. Contribuția la competențele și locurile de muncă verzi și la economia verde | 1% |
| 04. Investiții în întreprinderi mici și mijlocii (IMM-uri) | 53% |
| 05. Nediscriminarea | 3% |

## *Informare și publicitate*

Activitatea de informare și publicitate este realizată în conformitate cu prevederile Ghidului Solicitantului - Condiții generale PEO 2021-2027, „Informare și publicitate”.

**Î**n cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

N.B.Cheltuielile aferente activității de informare și publicitate proiect vor fi incluse la capitolul cheltuieli indirecte. În funcție de specificul apelului de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc.; aceste activități nu reprezintă măsuri de informare și publicitate a proiectului, ci activități/subactivități de sine stătătoare, care vor fi bugetate la cheltuieli directe.

# ***CONDIȚII DE ELIGIBILITATE***

## *Eligibilitatea solicitanților și partenerilor*

## *5.1.1 Cerințe generale privind elibigilitatea solicitanților și partenerilor*

În cadrul acestei cereri de propuneri de proiecte solicitanții/partenerii eligibili trebuie să fie organizaţii legal constituite în România.

În cazul în care administratorul schemei pentru entități ale economiei sociale presupune existența unui parteneriat între categoriile mai jos menționate, va fi desemnat un lider de parteneriat și vor fi specificate atribuțiile și obligațiile partenerilor, precum și activitățile pe care le va implementa fiecare partener.

În cazul în care administratorul de schemă pentru entități ale economiei sociale este un parteneriat, contractul de finanțare va fi semnat de liderul de parteneriat ca reprezentant al administratorului schemei pentru entități ale economiei sociale. Contractele de subvenție vor fi încheiate între entitatea/entitățile din cadrul parteneriatului care îndeplinesc calitatea de administrator/administratori al/ai schemei de minimis, pe de o parte, și întreprinderile sociale înființate, care au calitatea de beneficiari ai ajutorului de minimis, pe de altă parte.

## *Categorii de solicitanți eligibili*

Solicitanți/parteneri eligibili în cadrul acestei cereri de propuneri de proiecte sunt administratori ai schemei pentru entități ale economiei sociale „*Sprijin pentru înființarea de întreprinderi sociale în mediul urban*”, respectiv:

a) entități ale economiei sociale, rețele, uniuni, federații din sectorul economiei sociale;

b) entități relevante, respectiv: furnizori de formare profesională autorizați publici şi privaţi, furnizori de servicii de ocupare acreditați publici și privați, furnizori de servicii sociale, organizații sindicale şi organizații patronale, asociații profesionale, camere de comerț și industrie, ONG-uri;

c) autorități publice centrale sau locale, exclusiv în calitate de parteneri, în parteneriat cu toate categoriile de entități eligibile menționate la lit. a) si b) de mai sus.

## *Categorii de parteneri eligibili*

Toate categoriile de entităţi eligibile menționate mai sus, cu excepţia autorităților publice centrale sau locale, pot participa în cadrul proiectului atât ca beneficiar unic, cât și în parteneriat cu oricare din entităţile eligibile (autoritățile publice centrale sau locale pot avea doar calitatea de parteneri).



## *Eligibilitatea activităților*

### *Cerințe generale privind elibigilitatea activităților*

Prin prezentul apel de proiecte se are în vedere înființarea entităților de economie socială în mediul urban, în vederea integrării pe piaţa forței de muncă a persoanelor din grupurile vulnerabile și în vederea combaterii sărăciei.

Economia socială se bazează pe următoarele principii:

a) prioritate acordată individului şi obiectivelor sociale faţă de creşterea profitului;

b) solidaritate şi responsabilitate colectivă;

c) convergenţa dintre interesele membrilor asociaţi şi interesul general şi/sau interesele unei colectivităţi;

d) control democratic al membrilor, exercitat asupra activităţilor desfăşurate;

e) caracter voluntar şi liber al asocierii în formele de organizare specifice domeniului economiei sociale;

f) personalitate juridică distinctă, autonomie de gestiune şi independenţă faţă de autorităţile publice;

g) alocarea celei mai mari părţi a profitului/excedentului financiar pentru atingerea obiectivelor de interes general, ale unei colectivităţi sau în interesul personal nepatrimonial al membrilor;

h) proces decizional transparent şi responsabil în interesul colectivităţii pe care o deserveşte.

Înființarea unor întreprinderi sociale în mediul urban va contribui la crearea de noi locuri de muncă şi la dezvoltarea serviciilor locale.

Întreprinderile sociale vizate de prezentul apel (în calitate de beneficiari finali ai schemei pentru entități ale economiei sociale) sunt, în conformitate cu prevederile Legii nr. 219/2015 privind economia socială, cu modificările și completările ulterioare, întreprinderi organizate independent de sectorul public și care au scopul de a servi interesul general, interesele unei colectivităţi şi/sau interesele personale nepatrimoniale ale membrilor prin producerea şi furnizarea de bunuri, prestarea de servicii şi/sau execuţia de lucrări. Aceste întreprinderi contribuie la dezvoltarea comunităţilor locale, inclusiv prin implicarea unor persoane aparţinând unor grupuri vulnerabile în activităţi cu caracter social şi economic, facilitând accesul tuturor la resursele şi serviciile comunităţii.

Acţiunile eligibile în cadrul acestui apel vor avea drept scop asigurarea sprijinului necesar pentru înfiinţarea de întreprinderi sociale, inclusiv de întreprinderile sociale de inserție, în mediul urban. Totodată, antreprenorii din domeniul economiei sociale, din cadrul entităților nou înființate, vor putea beneficia de activități de formare profesionala și consiliere în domeniul antreprenoriatului și formare profesională în alte domenii, inclusiv în domeniul social.

Activitățile specifice sprijinite în cadrul apelului sunt structurate sub forma unei scheme pentru entități ale economiei sociale, care presupune parcurgerea a 2 etape de implementare, etape obligatorii în cadrul cărora administratorul schemei de antreprenoriat va propune activitățile considerate optime pentru atingerea obiectivelor asumate în cadrul proiectului.

Prezentul ghid stabilește în secțiunile următoare durata minimă/ maximă posibilă pentru fiecare dintre aceste etape, precum și condițiile în care aceste etape pot fi considerate încheiate.

În cadrul acestui apel, proiectul va viza localități urbane, așa după cum sunt acestea definite și prezentate în Legea nr. 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi.

Intervențiile PEO în domeniul antreprenoriatului sunt complementare instrumentelor financiare propuse prin PNRR pentru sprijinul IMM-urilor pentru listarea la bursă, digitalizarea activității, servicii necesare în procesul de reorganizare și restructurare etc. Astfel, PEO asigură formare de competențe antreprenoriale, granturi înființare/dezvoltare IMM, precum și sprijin post-înființare, cu scopul creșterii ocupării.

Administratorii de grant vor avea obligația de a asigura, ulterior finalizării perioadei de implementare a proiectului, sustenabilitatea structurilor de economie socială create, atât din punctul de vedere al funcționării acestora, cât și din punctul de vedere al menținerii locurilor de muncă asumate în cadrul acestor structuri.

Schema pentru entități ale economiei sociale – etape de implementare:

Etapa I – Sprijin pentru înființarea de noi întreprinderi sociale;

Etapa a II-a – Implementarea planurilor de afaceri și monitorizarea funcționării întreprinderilor sociale.

## *Activități eligibile*

**Etapa I – Sprijin pentru înființarea de noi întreprinderi sociale**

În această etapă, beneficiarul contractului de finanțare are obligația de a desfășura acțiuni de sprijin pentru înfiinţarea de noi întreprinderi sociale pentru persoane care doresc să înființeze astfel de întreprinderi. Acțiunile de sprijin se referă la formare în competențe antreprenoriale și dezvoltare planuri de afaceri, tutorat/ mentorat, asistență/ consiliere, role models, programe de formare în management de proiect, programe de formare pentru administratorii schemelor de antreprenoriat etc, inclusiv prin activarea potențialului antreprenorial al unor persoane aparținând grupurilor dezavantajate, inclusiv femei.

În cadrul acestei etape, beneficiarul contractului de finanțare are obligația de a derula cel puțin următoarele activități:

I.1. Informarea publicului cu privire la acțiunile derulate în cadrul proiectului (activitate conexă)

Administratorul schemei pentru entități ale economiei sociale, în calitate de beneficiar al contractului de finanțare, va prezenta publicului elementele specifice ale proiectului, cu accent pe oportunitățile oferite și principalele condiții pentru a beneficia de finanțarea nerambursabilă, riscurile și obligațiile ce decurg din accesarea finanțării. Potențialii membri ai grupului țintă vor fi de asemenea, informați despre legislația aplicabilă mediului de afaceri, condițiile de înființare și funcționare ale unei afaceri, legislația fiscală, comercială, administrativă în vigoare în România, riscurile și beneficiile înființării unei afaceri, utilizarea ajutoarelor de stat/de minimis, ajutor ilegal, ajutor utilizat abuziv etc. Administratorul schemei de ajutor va descrie în cadrul cererii de finanțare mijloacele de informare pe care le va folosi în realizarea acestei activități.

I.2. Selectarea grupului țintă ce va participa la acțiunile de sprijin organizate (activitate conexă)

Beneficiarul contractului de finanțare va selecta cel puțin 100 de persoane care doresc să înființeze întreprinderi sociale în mediul urban (tineri cu vârsta de peste 30 ani), în vederea participării la activitățile proiectului.

De-a lungul activităților proiectului, administratorul schemei pentru entități ale economiei sociale va asigura transparența procesului de selecție a grupului țintă, pe baza unei metodologii clar definite în cererea de finanțare (informarea potențialilor membri ai grupului țintă cu privire la activitățile proiectului, derularea selecției propriu-zise a grupului țintă pentru cursurile de formare, respectiv a beneficiarilor de finanțare pentru înființarea și dezvoltarea unei întreprinderi sociale – inclusiv metodologia de selecție), precum și monitorizarea activității întreprinderilor sociale înființate în cadrul proiectului (modul de desfășurare și rezultatele activității acestora, fluctuația de personal, angajarea și efectuarea de plăți etc.).

Metodologia de selecție a grupului țintă va fi descrisă succint în cererea de finanțare, cu prezentarea criteriilor și a modalității de selecție. Procesul de selecție va fi pregătit și desfășurat astfel încât să asigure o procedură decizională transparentă, echidistantă și obiectivă.

I.3. Derularea programelor de formare antreprenorială (activitate relevantă și obligatorie)

Este obligatoriu ca prin proiect să se organizeze programe de formare antreprenorială specifică, în conformitate cu standardele existente, într-una dintre ocupațiile specifice sectorului economiei sociale și anume:

 Antreprenor în economia socială, cod COR 112032;

sau

 Manager de întreprindere socială, cod COR 112036.

La finalizarea programului de formare antreprenorială, beneficiarul contractului de finanțare va trebui să prezinte AM/OI următoarele documente:

• cel puțin 80% certificate de absolvire din totalul participanților la cursurile de formare pentru ocupațiile specifice sectorului economiei sociale, recunoscute de ANC;

• planurile de afaceri elaborate individual sau în echipă de participanți în cadrul cursurilor de formare pentru ocupațiile specifice sectorului economiei sociale.

I.4. Alte activități de sprijin oferite în vederea înființării de întreprinderi sociale (activitate relevantă)

Complementar cu activitățile de formare antreprenorială, beneficiarul contractului de finanțare poate derula următoarele activități de sprijin pentru înființarea de întreprinderi sociale:

• dezvoltarea capacității și abilităților în diferite domenii relevante, ținând cont de nevoile identificate ale grupului țintă. În cadrul acestei acțiuni pot fi organizate alte activități de formare profesională (cursuri de perfecționare, specializare în domenii relevante pentru antreprenoriatul social), justificate prin certificate de absolvire.

I.5. Selectarea planurilor de afaceri ce vor fi finanțate în cadrul proiectului (activitate relevantă și obligatorie)

Administratorul schemei pentru entități ale economiei sociale va descrie în cererea de finanțare elementele esențiale care vor fi stabilite în metodologia de selecție a planurilor de afaceri, cu prezentarea criteriilor și a modalității de selecție. Procesul de selecție va fi pregătit și desfășurat astfel încât să asigure o procedură decizională transparentă, echidistantă și obiectivă, care să respecte prevederile schemei de minimis, ale prezentului ghid și ale legislației aplicabile. Metodologia dezvoltată de administratorul schemei pentru entități ale economiei sociale va include aspectele considerate de acesta ca fiind esențiale pentru asigurarea îndeplinirii indicatorilor asumați (de ex. aspectele privind termenul orientativ în care se realizează evaluarea, documentele necesare a fi depuse în cadrul procesului de selecție, condițiile în care este admisă sau nu completarea documentației, termenul de depunere și soluționare a contestațiilor, alte aspecte relevante).

Pentru înființarea întreprinderilor sociale, inclusiv a întreprinderilor sociale de inserție, în scopul descrierii clare și a justificării activităților întreprinderii, planul de afaceri depus de către persoana/persoanele interesate de inițierea unei întreprinderi sociale va conține cel puțin următoarele elemente:

* + Misiunea socială/programele sociale ale întreprinderii sociale;
  + Problema socială a cărei rezolvare constituie misiunea socială a întreprinderii: categoriile de persoane cărora li se adresează întreprinderea socială respectivă și nevoile sociale ale acestora, zona geografică, problema comunitară/de mediu pe care încearcă să o rezolve întreprinderea;
  + Modul în care se integrează activitatea întreprinderii în contextul social și în cel economic din zona respectivă: elemente de analiză de piață privind activitatea care face obiectul Planului de afaceri;
  + Modelul de organizare și funcționare a întreprinderii sociale, cu accent pe modul în care se asigură participarea membrilor și a altor actori interesați, inclusiv persoane din grupuri vulnerabile, dacă acestea fac parte din grupurile vizate de întreprindere, la deciziile privind activitățile acesteia și modul în care acesta reflectă principiile prevăzute la art. 4, lit. c și d, Legea nr. 219/2015 privind economia socială;
  + Direcțiile strategice de dezvoltare a întreprinderii, având în vedere atât activitatea economică, cât și misiunea/programele sociale ale acesteia;
  + Descrierea produsului/produselor, serviciului/serviciilor, respectiv a lucrării/lucrărilor care vor face obiectul activității întreprinderilor sociale, inclusiv întreprinderilor sociale de inserție;
  + Justificarea activităților propuse: analiza punctelor tari și a celor slabe ale întreprinderii, respectiv analiza amenințărilor și a oportunităților din mediul în care funcționează aceasta (analiza SWOT), precum și justificarea activităților propuse față de acestea;
  + Planul de finanțare al întreprinderii: va include modalitatea prin care se va finanța întreprinderea socială prin intermediul finanțării nerambursabile sau/si prin alte surse de finanțare;
  + Rezultate economice și sociale specific preconizate: solicitantul/partenerul va defini în proiect un set de rezultate proprii corespunzătoare activităților planificate;
  + Numărul de persoane angajate în întreprinderile sociale nou înființate.

Planurile de afaceri vor fi supuse aprobării unui juriu din care va face parte cel puțin:

* un reprezentant al sectorului economiei sociale (a se vedea Legea nr. 219/2015 privind economia socială, art. 3 alin. a-f, întreprinderi sociale atestate, întreprinderi sociale de inserție);
* un reprezentant al mediului de afaceri local din regiunea/regiunile de implementare a/ale proiectului;
* un reprezentant al instituțiilor financiare bancare sau non-bancare din regiunea/regiunile de implementare a/ale proiectului.

Juriul va avea în vedere aplicarea unui mecanism de evaluare și selecție a planurilor de afaceri bazat pe următoarele principii:

* Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat;
* Planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.

Juriul va evalua și selecta planurile de afaceri pe baza unei metodologii dezvoltate de către administratorul schemei pentru entitățile de economie socială, care va asigura principii și criterii transparente și nediscriminatorii, în cadrul unui proces care va viza minim elementele menționate mai sus, ca parte a planurilor de afaceri.

Doar pentru planurile de afaceri aprobate de către acest juriu se va acorda sprijin financiar în cadrul proiectului, în etapa a II-a, pentru înființarea întreprinderii, precum și pentru dezvoltarea acesteia după înființare.

În cazul în care, în urma unor verificări ulterioare, AM/OI sau orice altă instituție publică cu atribuții de monitorizare, audit sau control va identifica elemente care demonstrează că una sau mai multe întreprinderi au beneficiat de finanțare în baza unui plan de afaceri care nu a fost elaborat respectând principiile sau criteriile enumerate mai sus, cheltuielile aferente vor fi considerate neeligibile, iar indicatorii asociați acelei/acelor întreprinderi vor fi considerați nerealizați.

**I.6 Furnizarea, de către administratorul schemei pentru entitățile sociale, a serviciilor personalizate de consiliere ulterior finalizării procesului de selecție a planurilor de afaceri** **(activitate obligatorie)**

Beneficiarul contractului de finanțare va derula cel puțin una dintre următoarele activități de sprijin pentru înființarea de întreprinderi sociale:

* activități de consiliere în domeniul antreprenoriatului social;
* activități de consiliere în domeniul antreprenoriatului, inclusiv cu privire la identificarea de piețe de desfacere.

Aceste servicii vor fi oferite doar persoanelor selectate în vederea implementării planurilor de afaceri, completând cunoștințele și aptitudinile dobândite de aceștia în cadrul formării derulate în cadrul acestei etape. Aceste servicii pot fi furnizate membrilor grupului tinta pana la data infiintarii efective a intreprinderii. Dupa data infiintarii intreprinderilor, acestea vor fi doar subiectul monitorizarii din partea administratorului schemei pentru entitățile sociale si a celorlalte entitati cu atributii in domeniu (AM POCU, OI responsabil etc).

**I.7. Asigurarea înființării și demarării funcționării întreprinderilor ce vor implementa planurile de afaceri cu ajutor de minimis în cadrul proiectului** **(activitate obligatorie)**

Pentru toate întreprinderile sociale sprijinite trebuie să se finalizeze procedurile legale de înființare, în conformitate cu legislația specifică aplicabilă, până cel târziu în luna 12 de implementare a proiectului.

Beneficiarul finanțării nerambursabile (administratorul schemei pentru entitățile sociale) are obligația verificării respectării criteriilor de acordare a ajutorului de minimis prevăzute în Regulamentul 1407/2013 înainte de semnarea cu beneficiarii de ajutor de minimis a contractelor de subvenție, în baza cărora acordă ajutorul de minimis.

Toate contractele de subvenție de minimis încheiate între administratorul schemei de minimis și beneficiarii ajutorului de minimis vor fi încheiate până cel târziu în ultima zi de implementare din luna 12 de implementare a proiectului. Toate contractele de subvenție încheiate după ultima zi de implementare a lunii 12 de implementare a proiectului vor fi declarate neeligibile.

**Cerințe minime obligatorii pentru a considera încheiată etapa I:**

* îmbunătățirea competențelor în domeniul antreprenorial (atestată prin obținerea certificatului de absolvire) a cel puțin 80% din persoanele care intenționează să înființeze o întreprindere socială, cu respectarea indicatorilor propuși în cererea de finanțare, justificate prin prezentarea către AM, respectiv OI responsabil, a certificatelor de absolvire emise de ANC;
* elaborarea planurilor de afaceri, individual sau în echipă de participanți în cadrul cursurilor de formare pentru ocupațiile specifice sectorului economiei sociale;
* minimum 21 de planuri de afaceri selectate, în cazul proiectelor care vizează o regiune/ mai multe regiuni de dezvoltare și minim 10 de planuri de afaceri selectate, în cazul proiectelor care vizează un teritoriu ITI
* semnarea contractelor de subvenție

**NB: Etapa I de implementare se finalizează odată cu semnarea Contractelor de subvenție.**

**NB: După semnarea contractului de subvenție nu se mai pot oferi, în cadrul proiectului, servicii de sprijin pentru funcționarea și dezvoltarea afacerii (consiliere antreprenorială, juridică, mentorat etc.), întreprinderile fiind doar monitorizate cu privire la existența și funcționarea acestora, crearea și menținerea locurilor de muncă asumate, utilizarea și raportarea ajutorului de minimis etc.**

Administratorul schemei pentru entitățile sociale va prezenta documentele justificative care să ateste finalizarea procesului de selecție a cel puțin 21, respectiv 10 planuri de afaceri, după caz, precum și lista de rezervă (planurile de afaceri selectate în vederea finanțării în cadrul proiectului, metodologia de selecție, documente care susțin nominalizarea comisiei de evaluare, grilele de evaluare completate și semnate de membrii comisiei de evaluare, procesul-verbal de încheiere a selecției planurilor de afaceri). Administratorul schemei pentru entitățile sociale are responsabilitatea exclusivă a întregului proces de recrutare a grupului țintă și de evaluare și selecție a planurilor de afaceri propuse pentru finanțare. În cazul în care AM/OI responsabil constată, la finalul perioadei de verificare a documentelor, neconcordanțe între documentele prezentate și activitățile desfășurate în cadrul acestei etape sau lipsa unuia sau mai multor documente justificative, cheltuielile aferente activităților în discuție pot fi declarate neeligibile.

**NB:** Durata de implementare etapei I este de **maximum 12 luni** de la data de începere a proiectului.

**Etapa a II-a – Implementarea planurilor de afaceri și monitorizarea funcționării întreprinderilor sociale**

Aceasta reprezintă etapa în cadrul căreia administratorul schemei pentru entitățile economiei sociale are obligația de a derula activități ce au ca scop final susținerea grupului țintă în implementarea planului de afaceri selectat în etapa I.

Conform Legii nr. 219/2015 privind economia socială, pot fi întreprinderi sociale:

  a) societăţile cooperative care funcţionează în baza Legii nr. 1/2005 privind organizarea şi funcţionarea cooperaţiei, republicată, cu modificările ulterioare;

  b) cooperativele de credit, care funcţionează în baza Ordonanţei de Urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare;

  c) asociaţiile şi fundaţiile, care funcţionează în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;

  d) casele de ajutor reciproc ale salariaţilor, care funcţionează în baza Legii nr. 122/1996 privind regimul juridic al caselor de ajutor reciproc ale salariaţilor şi al uniunilor acestora, republicată;

  e) casele de ajutor reciproc ale pensionarilor, care sunt înfiinţate şi funcţionează în baza Legii nr. 540/2002 privind casele de ajutor reciproc ale pensionarilor, cu modificările şi completările ulterioare;

  f) societăţile agricole, care funcţionează în baza Legii nr. 36/1991 privind societăţile agricole şi alte forme de asociere în agricultură, cu modificările şi completările ulterioare;

  g) cooperativele agricole care funcţionează în baza Legii cooperaţiei agricole nr. 566/2004, cu modificările şi completările ulterioare;

  h) orice alte categorii de persoane juridice, indiferent de domeniul de activitate, care respectă, conform actelor legale de înfiinţare şi organizare, cumulativ, definiţia şi principiile economiei sociale.

Statutul de întreprindere socială se recunoaște prin dobândirea unui atestat de întreprindere socială, în conformitate cu Legea nr. 219/2015 privind economia socială. Persoanele juridice de drept privat, prevăzute mai sus, pot solicita un atestat de întreprindere socială, dacă actele de înființare și funcționare conțin prevederi prin care se demonstrează faptul că:

* + acţionează în scop social şi/sau în interesul general al comunităţii;
  + alocă minimum 90% din profitul/excedentul realizat scopului social şi rezervei statutare;
  + se obligă să transmită bunurile rămase în urma lichidării către una sau mai multe întreprinderi sociale;
  + aplică principiul echităţii sociale faţă de angajaţi și administratori asigurând niveluri de salarizare/remunerare echitabile, între care nu pot exista diferențe care să depăşească raportul de 1 la 8.

Beneficiarul se va asigura de faptul că fiecare întreprindere de economie socială finanțată dobândește un atestat de întreprindere socială în termen de maximum 4 luni de la semnarea contractului de subvenție cu aceasta.

Fiecare beneficiar al ajutorului de minimis va trebui să angajeze numarul minim de persoane pe care s-a obligat sa le angajeze, in cadrul intreprinderilor nou infiintate, dar nu mai putin de 4 persoane.

Beneficiarul finanțării nerambursabile (administratorul schemei pentru entitățile sociale) are obligația verificării respectării criteriilor de acordare a ajutorului de minimis prevăzute în Regulamentul 1407/2013, conform schemei de ajutor de minimis și prevederilor prezentului document și semnează cu beneficiarii de ajutor de minimis contractele de subvenție, în baza cărora acordă ajutorul de minimis.

Întreprinderile nou înființate vor trebui să aibă sediul social și, după caz, punctul/punctele de lucru în mediul urban, în regiunea/regiunile de dezvoltare/teritoriul ITI în care se implementează proiectul.

Fiecare beneficiar al ajutorului de minimis va trebui să angajeze în cadrul întreprinderilor nou înființate numărul minim de persoane pe care s-a obligat să le angajeze, la cel târziu 4 luni de la semnarea contractului de subvenție. În situația în care termenul de angajare (4 luni de la semnarea contractului de subvenție) nu este respectat, se va aplica o corecție financiară, după cum urmează:

* 25% din valoarea ajutorului financiar acordat aferent planului de afaceri pentru o întârziere de maxim 1 lună;
* 50% din valoarea ajutorului financiar acordat aferent planului de afaceri pentru o întârziere de maxim 2 luni;
* 75% din valoarea ajutorului financiar acordat aferent planului de afaceri pentru o întârziere de maxim 3 luni;
* 100% din valoarea ajutorului financiar aferent planului de afaceri pentru o întârziere mai mare de 3 luni.

Locurile de muncă vor fi menținute ocupate până la finalul etapei a II-a de implementare si minim 6 luni dupa finalizarea implementării proiectului. Atât în perioada de implementare a planului de afaceri din cadrul etapei II cât și în perioada de sustenabilitate, beneficiarul ajutorului de minimis trebuie să asigure menținerea locurilor de muncă în parametrii asumați prin Planul de afaceri (normă de lucru, nivel salarial, etc).

Persoanele angajate în cadrul întreprinderilor nou înființate vor avea, în mod obligatoriu, domiciliul sau reședința în regiunea/regiunile de dezvoltare/teritoriul ITI în care se implementează proiectul, în mediul urban.

În cadrul acestei etape, administratorul schemei de minimis are obligația de a include următoarele activități:

II.1. Decontarea de către administratorul schemei pentru entitățile economiei sociale a sumelor aferente implementării planurilor de afaceri selectate în cadrul proiectului (activitate obligatorie)

Cheltuielile aferente înființării și funcționării întreprinderilor de economie socială finanțate intră sub incidența ajutorului de minimis, conform Schemei de ajutor de minimis.

\* Întreprinderile sociale nou înființate vor asigura o cofinanțare de minim 10% din valoarea sprijinului financiar acordat (cofinanțarea proprie poate fi asigurată în bani sau în natură).

Ajutorul de minimis se va putea acorda în maximum trei tranșe, luând în considerare prevederile planurilor de afaceri depuse de către persoanele din grupul țintă. Prima tranșă va reprezenta maximum 50% din valoarea totală a finanțării nerambursabile solicitate de către întreprinderea socială.

**o În calitatea lor de administratori ai schemelor pentru entități ale economiei sociale, nici solicitanții, nici partenerii acestora din proiect nu pot încheia contracte de prestări servicii, furnizare de bunuri sau execuție de lucrări cu beneficiarii ajutorului de minimis în cadrul aceluiași proiect. Această prevedere se aplică şi angajaților Beneficiarului/Partenerului.**

**o Persoanele fizice care înființează afaceri nu trebuie să aibă calitatea de asociați majoritari în structura altor întreprinderi, la data semnării contractului de subvenție.**

II.2 – Monitorizarea funcționării și dezvoltării entităților de economie socială finanțate (activitate obligatorie)

Administratorul schemei pentru entitățile economiei sociale desfășoară acțiuni care au ca scop monitorizarea activității întreprinderilor înființate, inclusiv exploatarea și sustenabilitatea planului de afaceri asumat în sensul dezvoltării, și nu doar al supraviețuirii în piață, precum și a atingerii tuturor rezultatelor asumate prin proiect, cu acordarea unei atenții deosebite menținerii locurilor de muncă create, precum și funcționalității întreprinderilor create. Modul de realizare a monitorizării întreprinderilor va fi prezentată în cadrul cererii de finanțare.

La finalul implementării proiectului, indiferent de cauzele care determină eventuala fluctuație a numărului de persoane angajate, administratorul schemei de economie socială are obligația de a se asigura că numărul persoanelor angajate în cadrul întreprinderilor nou înființate este cel puțin egal cu numărul total asumat inițial.

**Elemente privind implementarea etapei II:**

La finalul acestei etape, administratorul schemei pentru entitățile sociale va prezenta documentele justificative privind plata sumelor acordate ca ajutor de minimis întreprinderilor înființate. În cazul în care AM/OI responsabil constată, la finalul perioadei de verificare a documentelor, neconcordanțe între documentele prezentate și activitățile desfășurate în cadrul proiectului sau lipsa unuia sau mai multor documente justificative, cheltuielile aferente activităților în discuție pot fi declarate neeligibile.

Durata de implementare a etapei II este de minimum 12 luni dar nu mai mult de 18 luni de la finalizarea etapei I (semnarea contractelor de subvenție).

Întreprinderile de economie socială înființate vor obține atestatul de întreprindere socială în termen de maximum 4 luni de la semnarea contractului de subvenție. În situația în care termenul de obținere a atestatului de întreprindere socială (4 luni de la semnarea contractului de subvenție) nu este respectat, se va aplica o corecție financiară, după cum urmează:

* 25% din valoarea ajutorului financiar acordat aferent planului de afaceri pentru o întârziere de maxim 1 lună;
* 50% din valoarea ajutorului financiar acordat aferent planului de afaceri pentru o întârziere de maxim 2 luni;
* 75% din valoarea ajutorului financiar acordat aferent planului de afaceri pentru o întârziere de maxim 3 luni;
* 100% din valoarea ajutorului financiar aferent planului de afaceri pentru o întârziere mai mare de 3 luni.

După înființare, întreprinderile nou create trebuie să-și continue activitatea, pe durata implementării proiectului, pentru o perioadă de minim 18 luni de la data obținerii atestatului de întreprindere socială, la care se adaugă o perioada minimă obligatorie de 6 luni de sustenabilitate, ulterior finalizării implementării proiectului.

În situația în care o întreprindere nou creată îți încetează activitatea, pe durata implementării proiectului, în perioada de minim 18 luni de la data obținerii atestatului de întreprindere socială, se va aplica o corecție financiară de 100%.

Toate plățile aferente înființării și funcționării întreprinderilor nou create trebuie efectuate în cadrul celor 18 luni de funcționare obligatorie, pe durata implementării proiectului.

În perioada ulterioară celor 18 luni de funcționare obligatorie, pe durata implementării proiectului, respectiv pe durata celor 6 luni de sustenabilitate obligatorie după finalizarea implementării proiectului, beneficiarul ajutorului de minimis va asigura continuarea funcționării întreprinderii și va menține ocuparea locurilor de muncă nou create.

În situația în care o întreprindere nou creată își încetează activitatea în perioada de sustenabilitate sau nu va menține ocuparea locurilor de muncă nou create (așa cum au fost acestea asumate în planul de afaceri aprobat), se va aplica o corecție financiară, după cum urmează:

* 25% din valoarea ajutorului financiar aferent planului de afaceri pentru încetarea activității/nemenținea locurilor de muncă ocupate cu maximum 2 luni înainte de perioada de sustenabilitate asumată;
* 50% din valoarea ajutorului financiar aferent planului de afaceri pentru încetarea activității/nemenținea locurilor de muncă ocupate cu maximum 4 luni înainte de perioada de sustenabilitate asumată;
* 100% din valoarea ajutorului financiar aferent planului de afaceri pentru încetarea activității/nemenținea locurilor de muncă ocupate cu maximum 5 luni înainte de perioada de sustenabilitate asumată.

Persoanele care fac parte din echipa de proiect, asociații sau angajații din cadrul beneficiarului sau partenerilor săi din proiect nu pot avea calitatea de angajați sau asociați în cadrul întreprinderilor înființate prin proiect.

Persoanele fizice nu pot avea calitatea de asociat, administrator, reprezentant legal sau angajat în cadrul a mai mult de o întreprindere înființată în cadrul acestui apel. În cazul în care întreprinderea se înființează ca societate reglementată de Legea societăților nr. 31/1990, republicată, cu modificările și completările ulterioare, și are mai mult de un asociat, persoana fizică al cărei plan de afaceri a fost selectat în vederea finanțării va trebui să aibă calitatea de asociat majoritar.

Persoana al cărei plan de afaceri a fost selectat în vederea finanțării va trebui să aibă calitatea de administrator al afacerii nou înființate și sprijinite prin proiect, reprezintă societatea, are rol executiv în întreprindere, fiind efectiv cel care asigură gestiunea afacerii, este responsabil de patrimoniul întreprinderii înființate, are responsabilitatea de a garanta întru totul desfășurarea legală a activității economice și realizarea obiectelor de activitate.

OBSERVAȚII GENERALE PRIVIND IMPLEMENTAREA ACTIVITĂȚILOR ÎN CELE 2 ETAPE

Delimitarea în timp a celor 2 etape cadru de implementare a schemei pentru entități ale economiei sociale (prin stabilirea duratelor maxime de implementare și a cerințelor minime pentru a considera încheiată o etapă) are în vedere proiectul în ansamblu, urmărindu-se trasarea unei limite temporale pentru furnizarea activităților specifice fiecărei etape către toți beneficiarii de ajutor de minimis.

Cele 2 etape se pot suprapune parțial, în sensul că administratorul de schemă pentru entități ale economiei sociale poate începe implementarea etapei a II-a pentru segmentul de grup țintă care a beneficiat de toate activitățile etapei I. În situația în care administratorul de schemă de antreprenoriat va organiza etapizat concursul de planuri de afaceri, se va asigura că divizarea acestuia nu generează nicio discriminare în efectuarea selecției.

Anumite activități ale proiectului se pot desfășura în afara regiunii/regiunilor/teritoriului ITI vizate de proiect, în regiunile mai puțin dezvoltate sau/și în regiunea dezvoltată București-Ilfov, cu condiția ca aceste activități să fie în interesul grupului țintă vizat prin proiect.

## *Activități principale/obligatorii/auxiliare. Activitatea de bază*

Toate activitățile reprezintă activități de bază în cadrul acestui apel de proiecte.

## *5.2.4 Activități neeligibile*

Orice activități altele decât cele incluse în secțiunea 5.2.2 sunt neeligibile.

## *Eligibilitatea cheltuielilor*

## 5.3.1 Baza legală pentru stabilirea eligibilității cheltuielilor

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* ORDONANŢA DE URGENŢĂ nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HOTĂRÂREA nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* HOTĂRÂREA nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.



### *Categorii de cheltuieli eligibile*

Valoarea cheltuielilor salariale bugetate la nivel de plan de afaceri nu poate depăși procentul de 10% din bugetul planului de afaceri (din ajutorul de minimis acordat). Întreprinderile sociale înființate în cadrul proiectului se pot adresa structurilor teritoriale ale ANOFM pentru a beneficia, pentru persoanele angajate în cadrul acestora, de subvențiile acordate în baza Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare. În situația în care întreprinderile înființate în cadrul proiectului optează pentru subvenționarea locurilor de muncă nou create, în conformitate cu prevederile Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare, NU vor fi incluse în bugetul planurilor de afaceri cheltuielile salariale ce urmează a fi decontate în baza Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare.

Reguli generale și specifice de decontare

* Cheltuielile (directe și indirecte) care nu fac obiectul schemei de ajutor de minimis trebuie să reprezinte max. 30% din valoarea proiectului
* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PIDS 2021-2027
* Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului
* Cheltuielile pentru măsurile care vizează înființarea și funcționarea de întreprinderi vor fi tratate ca subvenții/ ajutor de minimis, prin urmare aceste cheltuieli nu vor fi cuantificate drept cheltuieli de tip FEDR. Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PEO 2021-2027.
* Cheltuielile indirecte vor fi decontate ca finanțare forfetară de fix 15% din costurile directe cu personalul prin aplicarea articolului 54 litera (b) din Regulamentul UE 2021/1060.
* Valoarea cheltuielilor salariale bugetate la nivel de plan de afaceri nu poate depăși procentul de 10% din bugetul planului de afaceri (din ajutorul de minimis acordat)
* Intreprinderile sociale infiintate in cadrul proiectului se pot adresa structurilor teritoriale ale ANOFM pentru a beneficia, pentru persoanele angajate in cadrul acestora, de subvențiile acordate in baza Legii 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare. In situatia in care intreprinderile infiintate in cadrul proiectului opteaza pentru subventionarea locurilor de munca create, in conformitate cu prevederile Legii 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare, NU vor fi incluse in bugetul planurilor de afaceri cheltuielile salariale ce urmeaza a fi decontate in baza Legii 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare.

În plus, față de prevederile specifice din prezentul ghid, se vor avea în vedere secțiunile relevante din Ghidul Solicitantului – Condiții Generale PEO 2021 - 2027, cu modificările și completările ulterioare.

Pentru a fi eligibilă, o cheltuială trebuie să respecte prevederile naționale și europene care reglementează gestiunea fondurilor europene și a fondurilor naționale aferente acestora, precum și normele naționale privind gestionarea fondurile publice.

Decontarea cheltuielilor se realizează pe bază de costuri reale și pe bază de opțiuni de costuri simplificate, detaliate mai jos.

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli aferente  managementului de proiect | cheltuielile salariale aferente liderului de parteneriat/partener unic (managerul de proiect, responsabil financiar și opțional responsabil achiziții publice și asistent manager | Salarii manager de proiect, responsabil financiar și opțional, responsabil achiziții publice și asistent manager |
| cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager) | Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager |
| Cheltuieli salariale | Cheltuieli salariale cu personalul  implicat în implementarea proiectului (în derularea activităților, altele decât management de proiect) | Salarii pentru personalul implicat în implementarea proiectului, altele decât management de proiect. Sunt incluse în categoria cheltuielilor salariale aferente experților pentru implementarea activităților și cheltuielile aferente coordonatorului partenerului (angajat al partenerului), cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | -Contribuții angajat și angajator pentru personalul implicat în managementul de proiect  -Contribuții angajați și angajatori pentru personalul implicat în implementarea proiectului, altele decât management de proiect |
| Onorarii/venituri asimilate salariilor pentru experți proprii/cooptați | Onorarii/venituri asimilate salariilor pentru experți proprii/cooptați |
| Cheltuieli cu deplasarea | Cheltuieli cu deplasarea pentru personal propriu și experți implicați in implementarea proiectului | - Cheltuieli pentru cazare, inclusiv manager proiect și coordonator proiect partener  -Cheltuieli cu diurna personalului propriu, inclusiv manager proiect și coordonator proiect partener  -Cheltuieli pentru transport, inclusiv pentru manager proiect și coordonator proiect partener (transportul efectuat cu mijloacele de transport în comun sau taxi, gară, autogară sau port de la locul delegării ori locul de cazare, precum și transportul efectuat pe distanța dintre locul de cazare și locul delegării)  -Taxe și asigurări de călătorie și asigurări medicale aferente deplasării |
| Cheltuieli cu deplasarea pentru participanți - grup țintă | -Cheltuieli pentru cazare  -Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port de la locul delegării ori locul de cazare, precum și transportul efectuat pe distanța dintre locul de cazare și locul delegării)  -Taxe și asigurări de călătorie și asigurări medicale aferente deplasării |
| Cheltuieli cu servicii | Cheltuieli pentru consultanță și expertiză | -Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară (de exemplu consultanță juridică necesară implementării activităților proiectului, formare profesională, consiliere profesională, servicii medicale aferente grupului țintă în vederea participării la programele de formare profesională, dezvoltarea de aplicații și sisteme informatice destinate activităților cu grupul țintă etc.) |
| Cheltuieli cu servicii pentru organizarea de evenimente și cursuri de formare | - servicii de organizare evenimente cu grupul țintă sau în beneficiul grupului țintă, pachete complete conținând transport şi cazare a participanților, grupului țintă şi/sau a personalului propriu, servicii de sonorizare, interpretariat, servicii de editare şi tipărire de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc. |
| Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | Cheltuieli cu taxe/abonamente/ cotizații/acorduri/ autorizații/ garanții bancare necesare pentru implementarea proiectului | Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații.  -Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic;  -Taxe de eliberare a certificatelor de calificare/ absolvire;  -Taxe de participare la programe de formare/ educație;  -Cheltuielile aferente garanțiilor oferite de bănci sau alte instituții financiare;  -Taxe notariale. |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | - Materiale consumabile  -Cheltuieli cu materii prime și materiale necesare derulării cursurilor practice  -Materiale direct atribuibile susținerii activităților de educație și formare  -Papetărie  -Cheltuieli cu materialele auxiliare  -Cheltuieli cu materialele pentru ambalat  -Cheltuieli cu alte materiale consumabile  - Licențe si software  - Multiplicare |
| Cheltuieli cu hrana | Cheltuieli cu hrana | -Cheltuieli cu hrana pentru participanți (grup țintă) și alți participanți la activitățile proiectului |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | - Închirierea de spatii aferente derulării activităților care conduc către rezultate și indicatori (evenimente, workshop-uri, training-uri, formare profesională, servicii etc.)  - Închirierea de spații aferente derulării activităților proiectului  - Închiriere echipamente  - Închiriere vehicule  - Închiriere diverse bunuri |
| Cheltuieli de leasing | Cheltuieli de leasing fără achiziție | Rate de leasing plătite de utilizatorul de leasing pentru:   * + Echipamente   + Vehicule   + Diverse bunuri mobile şi imobile |
| Cheltuieli sub forma de bareme standard pentru costurile unitare | Cost unitar programe de formare cu recunoaștere națională (inițiere/perfecționare/specializare) | -  -  -  - |
| Cheltuieli de tip FEDR | Cheltuieli de tip FEDR cu excepția construcțiilor, terenurilor, achiziția imobilelor | Cheltuieli cu achiziția de echipamente, inclusiv echipamente IT, mobilier, alte cheltuieli pentru investiții necesare activităților proiectului |
| Cheltuieli eligibile directe care intră sub incidența ajutorului de minimis | Cheltuieli cu taxe/ abonamente/ cotizații/ acorduri/ autorizații/ garanții bancare necesare pentru implementarea proiectului | Taxe pentru înființarea de întreprinderi sociale |
| Subvenții pentru înființarea unei afaceri (antreprenoriat) | Cheltuieli cu salariile personalului nou angajat\*  Cheltuieli salariale  Venituri asimilate salariilor pentru experți proprii/ cooptați  Contribuţii sociale aferente cheltuielilor salariale şi cheltuielilor asimilate acestora (contribuţii angajaţi şi angajatori)  Cheltuieli cu deplasarea personalului întreprinderilor sprijinite:  Cheltuieli pentru cazare  Cheltuieli cu diurna personalului propriu  Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanța dintre locul de cazare și locul delegării)  Taxe și asigurări de călătorie și asigurări medicale aferente deplasării  Cheltuieli aferente diverselor achiziții de servicii specializate, pentru care beneficiarul ajutorului de minimis nu are expertiza necesară  Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiţii necesare funcţionării întreprinderilor  Cheltuieli cu închirierea de sedii (inclusiv depozite), spații pentru desfășurarea diverselor activități ale întreprinderii, echipamente, vehicule, diverse bunuri  Cheltuieli de leasing fără achiziție (leasing operațional) aferente funcționării întreprinderilor (rate de leasing operațional plătite de întreprindere pentru: echipamente, vehicule, diverse bunuri mobile și imobile)  Utilităţi aferente funcţionării întreprinderilor  Servicii de administrare a clădirilor aferente funcţionării întreprinderilor  Servicii de întreţinere şi reparare de echipamente şi mijloace de transport aferente funcţionării întreprinderilor  Arhivare de documente aferente funcţionării întreprinderilor  Amortizare de active aferente funcţionării întreprinderilor  Cheltuieli financiare şi juridice (notariale) aferente funcţionării întreprinderilor  Conectare la reţele informatice aferente funcţionării întreprinderilor  Cheltuieli de informare şi publicitate aferente funcţionării întreprinderilor  Alte cheltuieli aferente funcţionării întreprinderilor  Prelucrare de date  Întreţinere, actualizare şi dezvoltare de aplicaţii informatice    Achiziţionare de publicaţii, cărţi, reviste de specialitate relevante pentru operaţiune, în format tipărit şi/sau electronic  Concesiuni, brevete, licenţe, mărci comerciale, drepturi şi active similare  Cheltuielile aferente garanțiilor oferite de bănci sau alte instituții financiare |
| Cheltuieli indirecte – Cheltuielile eligibile indirecte reprezintă cheltuieli efectuate pentru funcționarea de ansamblu a proiectului și care nu pot fi atribuite unei anumite activități | | |
| Finanțare la rate forfetare pentru costurile indirecte | Rata forfetară conform art. 54 lit (b) din Regulamentului (UE) nr. 2021/1060 |  |

### *Categorii de cheltuieli neeligibile*

*Nu sunt eligibile* următoarele categorii de cheltuielile, conform prevederilor art. 10 din HG nr. 873/2022, și anume:

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport second hand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaraților depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### *Plafoane de cheltuieli*

În cadrul proiectului pot fi decontate cheltuieli plafonate procentual/valoric, după cum urmează:

* + Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Solicitantului - Condiții Generale PEO 2021-2027;
  + Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului;
  + Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

Atât solicitantul, cât și fiecare partener, trebuie să contribuie financiar la implementarea proiectului, nefiind posibil ca un partener sau/și solicitantul să asigure partea de buget (asistență financiară nerambursabilă sau/și contribuție proprie) prevăzută pentru un alt partener.

### *Opțiuni de costuri simplificate. Costuri directe și costuri indirecte*

Cheltuielile efectuate în cadrul proiectelor finanțate prin Programul Educație și Ocupare (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

Programul Educație și Ocupare prevede două categorii de cheltuieli eligibile:

a) cheltuieli eligibile directe

și

b) cheltuieli eligibile indirecte

Cheltuielile eligibile directe sunt cheltuieli care pot fi atribuite unei anumite activităţi individuale din cadrul proiectului şi pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, sonorizare, interpretariat, editarea şi tipărirea de materiale pentru sesiuni de instruire/formare a grupului țintă, editarea şi tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc.

Cheltuielile eligibile indirecte sunt cheltuielile efectuate pentru funcționarea de ansamblu a proiectului şi care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporţional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului - Condiții Generale PEO 2021-2027.

### 5.3.6 *Opțiuni de costuri simplificate. Rate forfetare/costuri unitare/bareme de cost*

1. Pentru implementarea cursurilor de formare profesională cu recunoaștere națională în conformitate cu prevederile OG nr. 129/2000 privind formarea profesională a adulților de **inițiere, perfecționare sau specializare**, decontarea cheltuielilor se realizează pe bază de cost unitar, după cum urmează:

|  |  |  |
| --- | --- | --- |
| **Nivel curs** | **Cost unitar/angajat/** **oră programată de curs** | **Documente suport solicitate la rambursare** |
| Cursuri de formare profesională cu recunoaștere națională în conformitate cu prevederile OG 129/2000 privind formarea profesională a adulților de inițiere, perfecționare sau specializare | **24,81 lei** | * certificat de absolvire a unui program de formare profesională de inițiere, perfecționare sau specializare * acte de identitate ale participanților * declarație pe proprie răspundere a participanților care au absolvit cursurile de formare privind confirmarea primirii stimulentului de 5 lei/oră pe perioada derulării cursului |

Costul unitar va acoperi următoarele tipuri de cheltuieli:

- Taxe și plăți către unitățile care furnizează cursuri de FPC inclusiv taxa de curs, plata examinatorilor, precum și plata instructorilor externi care au susținut cursurile interne;

- Plăți efectuate pentru participanții la cursurile de FPC pentru transport și cazare;

- Costul forței de muncă al instructorilor interni și personalului propriu al centrului de pregătire, precum și al altor persoane implicate exclusiv sau parțial în coordonarea și susținerea cursurilor de FPC;

- Costul spațiului de pregătire (sălile de curs), al echipamentelor și materialelor didactice, inclusiv consumabilele folosite pentru cursurile de formare profesională continuă.

În plus, pentru participanți, la costul reieșit pentru stabilirea costului unitar s-au adăugat 5 lei/oră, reprezentând stimulente (ajutoare, premii) pentru cursanți pe perioada derulării cursului.

Nu sunt incluse cheltuielile cu managementul de proiect și cheltuielile indirecte.

**Costul unitar pentru cursurile de formare profesională de inițiere, perfecționare sau specializare este în proces de aprobare, astfel încât cuantumul și/sau componența acestuia pot suferi modificări.**

# ***INDICATORI DE ETAPĂ***

Nu este cazul.

# ***COMPLETAREA CERERILOR DE FINANȚARE***

## 7.1 *Completarea formularului cererii*

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

### 7.1.1 *Limba utilizată în completarea cererii de finanțare*

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

### 7.1.2 *Completarea și justificarea bugetului cererii de finanțare*

În vederea completării bugetului este obligatorie definirea activităților și sub activităților, detalierea achizițiilor precum și selectarea sursei de cofinanțare proprie de la secțiunea Capacitate solicitant.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de Urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări şi completări prin Legea nr. 142/2012, cu modificările și completările ulterioare.

*Completarea formularului aferent cheltuielii*

Pentru acest pas este necesară completarea următoarelor câmpuri:

• Descrierea cheltuielii – în acest câmp se vor introduce informații privind denumirea cheltuielii, precum și descrierea tehnică a acesteia (ex: laptop, procesor i7, 8 GDram etc). Pentru costurile salariale se recomandă ca în descrierea cheltuielii să se precizeze numărul de ore de lucru pe zi, după caz, precum și numărul de zile sau luni pentru care va fi angajată fiecare persoană;

• Categorie – se va selecta din nomenclator categoria în care se încadrează cheltuiala;

• Subcategorie – se va selecta din nomenclator subcategoria în care se încadrează cheltuiala;

• Tip – se va selecta dacă cheltuiala este directă sau indirectă;

• Achiziție – dacă cheltuiala reprezintă o achiziție și aceasta a fost deja introdusă la secțiunea „Plan de Achiziții” în acest moment poate fi asociată cheltuielii;

• U.M. – unitatea de măsura (Pentru costurile salariale se recomandă ca unitatea de măsură să fie ora);

• Cantitate – cantitatea necesară a fi folosită în cadrul subactivității;

• Preț unitar fără TVA;

• Procent TVA – se va introduce procentul TVA aplicabil cheltuielii;

• Nerambursabil – se calculează valoarea nerambursabilă aferentă cheltuielii (în funcție de cofinanțarea stabilită prin Ghidul Solicitantului Condiții Specifice pentru apelul de proiecte).

• Justificare –se justifică necesitatea efectuării cheltuielii, cantitatea și costul unitar.

Pentru justificarea costurilor detaliate în buget (excepție costurile indirecte care fac obiectul decontării prin mecanismul de costuri simplificate și costurile pentru care au fost stabilite plafoane) este obligatorie încărcarea în sistem de documente justificative (studii de piață, analize de preț etc).

Justificarea costurilor pentru resursa umană va fi făcută pe baza numărului de ore lucrate corelat cu activitatea desfășurata în cadrul proiectului.

În cazul în care există cheltuieli de echipamente care vor fi folosite în cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate*.*

## 7.*2 Anexe și documente obligatorii la depunerea cererii*

* Documente care să demonstreze experiența relevantă în domeniul activităților desfășurate în proiect de solicitant/parteneri
* Autorizarea ca furnizor de formare profesională (Ordonanța Guvernului nr.129/31.08.2000 privind formarea profesională a adulților, republicată, cu modificările și completările ulterioare) pentru liderul de parteneriat/partenerii care derulează programe de formare profesională în cadrul operațiunii;
* Acord de parteneriat, încheiat între solicitant și parteneri;
* Procedura de selecție a partenerilor din sectorul privat, în cazul solicitanților entități finanțate din fonduri publice;
* CV Manager de proiect și documente suport care atestă educația și experiența profesională specifică;
* CV Coordonator proiect partener și documente suport care atestă educația și experiența profesională specifică;
* Documente care să demonstreze experiența relevantă în domeniul activităților desfășurate în proiect de solicitant/parteneri;
* Documente care să demonstreze capacitatea financiară a parteneriatului.

## 

## 7.3 *Anexele și documente obligatorii la momentul contractării*

* Documente care atestă realitatea și conformitatea elementelor prezentate în cadrul Declarației unice;
* Actele de înființare și de dobândire a personalității juridice;
* Documentele statuare actualizate cu ultimele modificări ( ex. act constitutiv, statut etc);
* Extras actualizat din Registrul Asociațiilor și Fundațiilor sau certificat emis de Judecătorie sau Tribunal, care să ateste numărul de înregistrare al organizației și situația juridică a organizației;
* Certificat ONRC;
* Certificatul de atestare fiscală emis în conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni;
* Certificatul de atestare fiscală emis în conformitate cu prevederile Ordinului comun al ministrului administrației și internelor și ministrului finanțelor publice nr. 2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă în conformitate cu prevederile Ordinului comun al ministrului administrației și internelor și ministrului finanțelor publice nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, în următoarea situație: "obligațiile de plată scadente nu depășesc 1/6 din totalul obligațiilor datorate în ultimul semestru încheiat".
* Împuternicire din partea consiliului director pentru persoana desemnată să semneze contractul de finanțare/documentele contractului, după caz;
* Lista resurselor umane implicate în proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc., după caz), semnat de reprezentantul legal al solicitantului;
* CV-urile (în format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, în cazul în care acestea nu au fost încărcate în etapa de depunere a cererii de finanțare;
* Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, în cazul în care acestea nu au fost încărcate în etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”;
* Declarație din partea solicitantului privind prevederile art.96 (1) din Legea nr. 161/2003;
* Declarație din partea solicitantului și a partenerilor privind evitarea dublei finanțări și utilizarea eficientă a fondurilor;
* Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată;
* Fișele de identificare financiară completate cu conturile deschise pe proiect.

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări și utilizarea eficientă a fondurilor, se va transmite lista de achiziții a echipamentelor (mijloace fixe sau platforme, echipamente IT etc.) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

## 7.4 *Aspecte administrative privind depunerea cererii de finanțare*

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

# 8. ***PROCESUL DE EVALUARE, SELECȚIE ȘI CONTRACTARE A PROIECTELOR***

## 8.1 *Principalele etape ale procesului de evaluare, selecție și contractare*

În cadrul mecanismului competitiv, AM PEO lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluării tehnice și financiare și de selecție, pe care le vor parcurge după depunere.

## 8.2 *Conformitate administrativă – DECLARAȚIA UNICĂ*

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice generată de sistemul informatic.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări.

## 8.3 Etapa de evaluare preliminară

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor în cadrul PEO 2021 – 2027 (PEO) și în conformitate cu criteriile și sub-criteriile de evaluare menționate în Anexa nr.1 „Criterii de evaluare și selecție tehnică preliminară“ (ETFP) la prezentul Ghid al Solicitantului Condiții Specifice.

Criteriile de evaluare preliminară a proiectului și a activităților sunt:

* Încadrarea proiectului propus spre finanțare în programul operațional;
* Respectarea criteriilor de eligibilitate a cheltuielilor;
* Includerea tuturor activităților obligatorii;
* Respectarea condițiilor de acces stabilite în ghidul Solicitantului – Condiții Specifice;
* Demonstrarea capacitații financiare a parteneriatului;
* Respectarea legislației europene și naționale, în cazul solicitanților entități finanțate din fonduri publice în ceea ce privește selecția partenerului/partenerilor ( unde este cazul);
* Depunerea acordului de parteneriat, dacă este cazul.

## 8.4 *Evaluarea tehnică și financiară. Criterii de evaluare tehnică și financiară*

Evaluarea tehnică și financiară se realizează în conformitate cu Metodologia de verificare, evaluare și selecție a proiectelor în cadrul Programului Educație și Ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa 2 Criterii de evaluare tehnică și financiară calitativă la prezentul Ghid al Solicitantului Condiții Specifice.

Criteriile de evaluare tehnică și financiară aplicabile prezentului apel de proiecte sunt*:*

* Relevanța – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Relevanță vor fi respinse;
* Eficacitate – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficacitate vor fi respinse;
* Eficiență - maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficiență vor fi respinse;
* Sustenabilitate – maxim 10 puncte, minim 7 puncte. Cererile de finanțare care obțin mai puțin de 7 de puncte la criteriul Sustenabilitate vor fi respinse.

## 8.5 *Aplicarea pragului de calitate*

În cazul programelor cofinanțate din FSE+ pragul de calitate, sub care proiectele depuse la finanțare sunt declarate respinse, este de minim 70% din punctajul maxim care poate fi acordat.

## 8.6 *Aplicarea pragului de excelență*

Nu este cazul

## 8.7 *Contestații*

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PEO / OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- sunt expediate de solicitant după termenul stipulat în notificările/ scrisorile/ deciziile de comunicare a rezultatelor verificării și evaluării;

Contestațiile trebuie să vizeze explicit criteriile din grila de evaluare. Vor fi reevaluate doar criteriile contestate.

Termenul maxim de soluționare a unei contestații este de 30 zile de la data înregistrării acesteia.

## 8.8 *Contractarea proiectelor*

### *8.8.1 Verificarea îndeplinirii* condițiilor de eligibilitate

După finalizarea evaluării tehnice și financiare a cererilor de finanțare, autoritatea de management/organismul intermediar, după caz, demarează etapa de contractare.

Procesul de contractare se derulează în conformitate cu prevederile Ghidului Solicitantului Condiții Generale sub-capitolul „5.3 Contractare“.

### 8.8.2 *Decizia de acordare a finanțării*

Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management/organismului intermediar, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

### 8.8.3 *Stabilirea planului de monitorizare al proiectului (Indicatorii de etapă* )

În conformitate cu Ordinul ministrului investițiilor și proiectelor europene nr. \_\_\_\_\_\_\_ , menționat la art. 4 alin.(1), art. 6 alin (1), și (3), art.7 alin (1) și (3), art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

### 8.8.4 *Semnarea contractului de finanțare*

Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare.

# 9. ***ASPECTE PRIVIND CONFLICTUL DE INTERESE***

La conceperea cererii de finanțare precum și pe toată perioada implementării proiectului, beneficiarii/ partenerii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate AM PEO în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AM PEO / OI PEO delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, Partenerilor, subcontractorilor, furnizorilor şi angajaților Beneficiarului/Partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PEO/OI PEO delegat și persoanelor fizice sau juridice care desfăşoară activităţi externalizate pentru AM PEO/OI PEO delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii și Partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

* + Articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
  + Capitolul II, Secțiunea a 2-a Reguli în materia conflictului de interese, din OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor euroopene şi/sau a fondurilor publice naţionale aferente acestora, cu modificările și completările ulterioare;
  + Titlul IV, Capitolul II din Legea nr.161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
  + Capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice*.*

# 10. ***ASPECTE PRIVIND PRELUCRAREA DATELOR CU CARACTER PERSONAL***

Solicitanții și beneficiarii de finanțare nerambursabilă au obligația respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# 11. ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES***

## *11.1 Mecanismul specific indicatorilor de etapă. Planul de monitorizare*

Verificarea tehnică a proiectului se va realiza pe baza Rapoartelor Tehnice de Progres, transmise de către Beneficiar însoțite de documente suport care atestă derularea activităților, atingerea rezultatelor și a indicatorilor asumați prin Cererea de finanțare.

Descrierea și detalierea procesului tehnic de transmitere a Rapoartelor Tehnice de Progres și a documentelor suport va fi prezentată de către AM PEO prin publicarea Manualului Beneficiarului.

# 12. ***ASPECTE PRIVIND MANAGEMENTUL FINANCIAR***

## 12.1 *Graficul cererilor de prefinanțare/plată/rambursare*

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare.

# 13. ***MODIFICAREA GHIDULUI SOLICITANTULUI***

## 13.1 *Aspectele care pot face obiectul modificărilor prevederilor Ghidului Solicitantului*

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspectele ce pot face obiectul modificărilor prevederilor prezentului Ghid al Solicitantului Condiții Specifice sunt:

* data limită de depunere a Cererilor de finanțare în aplicația MySMIS2021/SMIS2021+;
* anexele la Ghidul Solicitantului Condiții Specifice;
* alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice.

## 

## 13.2 *Condiții privind aplicarea modificărilor pentru cererile de finanțare aflate în procesul de selecție (condiții tranzitorii)*

Modificarea datei limită de depunere a Cererilor de finanțare nu afectează Cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii Cererii de finanțare.

# 14. ***ANEXE***

Anexa 1 Criterii de evaluare și selecție tehnică preliminară

Anexa 2 Criterii de evaluare tehnică și financiară calitativă

Anexa 3 Contract de subvenție